cyanic-selkie/wikianc huggingface dataset:
ബോംബേ രക്ത ഗ്രൂപ്പ്
രക്തദാനവുമായി ബന്ധപ്പെട്ട സവിശേഷ അവസ്ഥ
ബോംബേ ഗ്രൂപ്പ് രക്തമുള്ളവർ അത്യപൂർവ്വമായതുകൊണ്ട്, അപകടഘട്ടങ്ങളിൽ രക്തം നൽകുന്നതിനോ സ്വീകരിക്കുന്നതിനോ ബോംബേ Oh ഗ്രൂപ്പുകാർ തന്നെ വേണമെന്നത് ബുദ്ധിമുട്ടുണ്ടാക്കും. ഇതു തരണം ചെയ്യാൻ ഒരു മാർഗ്ഗം നിർദ്ദേശിക്കപ്പെട്ടിട്ടുള്ളത്,  ആരോഗ്യമുള്ള സമയത്ത് ബോംബേഗ്രൂപ്പുകാരുടെ രക്തം ഊറ്റി ശേഖരിച്ച് രക്തബാങ്കുകളിൽ സൂക്ഷിക്കുകയും അതേ രക്തം തന്നെ അവരിലേക്ക് ആവശ്യഘട്ടങ്ങളിൽ പ്രതിരോപണം (transfusion) ചെയ്യുക എന്നതാണ്. കേരളത്തിൽ ഇതു വരെ രക്തബാങ്കുകളിൽ നിന്നും ലഭിച്ച വിവരമനുസരിച്ച് 50 - ൽ താഴെ ബോംബെ ഗ്രൂപ്പുകാരെ മാത്രമേ തിരിച്ചറിഞ്ഞിട്ടുള്ളു. .
ബോംബേ ഗ്രൂപ്പിന്റെ ജനിതകം
എയ്ച്ച് ഘടകത്തെ (H substance) നിർണയിക്കാൻ സഹായിക്കുന്ന ആല്ഫാ-(1,2)-ഫ്യൂക്കോസിൽട്രാൻസഫറേസ് (α-(1,2)-fucosyltransferase) എന്ന രാസാഗ്നിയുടെ അഭാവമാണ് ഒരാൾക്ക് ബോംബേ രക്തഗ്രൂപ്പ് നൽകുന്നത്.
മനുഷ്യ ശരീരത്തിൽ എയ്ച്ച് പ്രതിജനകത്തെ നിർമ്മിക്കുന്ന രണ്ട് വ്യത്യസ്ത ജീനുകൾ ഉണ്ട്. ഇവയെ FUT1 എന്നും FUT2 എന്നും വിളിക്കുന്നു (ഫ്യൂക്കോസിൽ ട്രാൻസ്ഫെറേസ് എന്നതിന്റെ ചുരുക്കമാണ് FUT അഥവാ ‘ഫ്യൂട്ട്’). ഇതിൽ FUT1 ജീൻ ആണ് രക്തകലകളിൽ എയ്ച്ച് പ്രതിജനകത്തെ നിർമ്മിക്കാൻ സഹായിക്കുന്നത്. FUT2 ജീനാകട്ടെ ബാഹ്യകലകളിൽ എയ്ച്ച് പ്രതിജനകത്തെ നിർമ്മിക്കുന്നു. ഈ ജീനുകളുടെ ഈരണ്ട് പതിപ്പുകളും (അല്ലീലുകൾ) അപ്രഭാവികളാകുന്ന (recessive) സാഹചര്യത്തിലാണ് പ്രസ്തുത രാസാഗ്നിയുടെ ഉല്പാദനം പൂർണമായും ഇല്ലാതിരിക്കുകയും തുടർന്ന് ‘എയ്ച്ച്’ പ്രതിജനകം തന്നെ ഇല്ലാത്ത അവസ്ഥയുണ്ടാകുകയും ചെയ്യുക. ബോംബേ രക്തഗ്രൂപ്പിൽ പെട്ടവരിൽ ഇരു ജീനുകളുടെയും രണ്ട് അല്ലീലുകളും നിഷ്ക്രിയമായിരിക്കും.
ഏ-ബി-ഓ രക്തഗ്രൂപ്പ് നിർണയിക്കുന്ന പ്രതിജനകങ്ങളുണ്ടാകുന്നത് അച്ഛനിൽ നിന്നും അമ്മയിൽ നിന്നും പ്രസ്തുത ജീനുകളുടെ ഓരോ പതിപ്പു (അല്ലീൽ) വീതം ലഭിക്കുമ്പോഴാണ്. ബോംബേ രക്തഗ്രൂപ്പുകാരിലുള്ളതുപോലെ സമയുഗ്മ അപ്രഭാവി (homozygous recessive) അവസ്ഥയുണ്ടാകണമെങ്കിൽ അച്ഛന്റെയോ അമ്മയുടെയോ ഓരോ ജീൻ വീതമെങ്കിലും അപ്രഭാവി (recessive) ആയിരിക്കേണ്ടതുണ്ട്. രണ്ട് അപ്രഭാവിജീനുകളും കിട്ടുന്ന കുട്ടിയിൽ ‘എയ്ച്ച്’ ജീനുകൾ (H gene) പൂർണമായും “നിശ്ശബ്ദ”മാകുകയും ബോംബേ ഗ്രൂപ്പിലേക്ക് വഴിവയ്ക്കുകയും ചെയ്യുന്നു. ഈ ജീൻപ്രരൂപത്തെ (genotype) നാം hh എന്നും ബോംബേ ഗ്രൂപ്പിന്റെ പ്രകടരൂപത്തെ (phenotype) നാം Oh എന്നും സൂചിപ്പിക്കുന്നു.
പാരാ-ബോംബേ ഗ്രൂപ്പ്
ഒരു വ്യക്തിയുടെ ശരീരത്തിലെ ബാഹ്യകലകളിൽ (epithelia) നിന്നുള്ള സ്രവങ്ങളിൽ H-പ്രതിജനകങ്ങൾ കാണപ്പെടുകയും, അതേസമയം അതേ ആളിലെ രക്തകലകളിൽ അത് പൂർണമായും ഇല്ലാതിരിക്കുകയും ചെയ്യുമ്പോഴാണ് ആ വ്യക്തിയെ പാരാ-ബോംബേ ഗ്രൂപ്പിൽ (para-Bombay phenotype) ഉൾപ്പെടുത്തുക. ഇത്തരം ആളുകളിൽ “എയ്ച്ച്” പ്രതിജനകങ്ങളെ നിർമ്മിക്കുന്ന രണ്ട് ജീനുകളിലൊന്നായ FUT2 പ്രവർത്തനക്ഷമമായിരിക്കും. അതേ സമയം FUT1 ജീൻ നിഷ്ക്രിയമായിരിക്കുന്നതിനാൽ അരുണരക്താണുക്കളുടെ സ്തരോപരിതലത്തിൽ H-പ്രതിജനക തന്മാത്രകൾ കാണുന്നില്ല. അതുകൊണ്ടുതന്നെ സാങ്കേതികമായി ഇവർ ബോംബേ ഗ്രൂപ്പിൽ തന്നെയാണുൾപ്പെടുക.
തിരിച്ചറിയുന്ന വിധം
സാധാരണ എ-ബി-ഓ ഗ്രൂപ്പു നിർണയത്തിനായുള്ള പരിശോധനയിൽ ബോംബേ ഗ്രൂപ്പ് തിരിച്ചറിയാൻ പറ്റില്ല. എ, ബി എന്നിവയെ ബന്ധിക്കാൻ ശേഷിയുള്ള രാസവസ്തുക്കളാണു സാധാരണ എ-ബി-ഓ ഗ്രൂപ്പുനിർണയത്തിൽ ഉപയോഗിക്കുന്നത്. ബോബേ Oh ഗ്രൂപ്പിൽ ഏ-പ്രതിജനകമോ ബി-പ്രതിജനകമോ ഇല്ലാത്തതിനാൽ ഇവ ഓ-ഗ്രൂപ്പ് ആണെന്നായിരിക്കും സാധാരണ രക്തഗ്രൂപ്പുനിർണയത്തിൽ തെളിയുക. എന്നാൽ ഓ ഗ്രൂപ്പാണോ ബോംമ്പേ ഗ്രൂപ്പാണോ എന്ന് നിശ്ചയിക്കണമെങ്കിൽ എയ്ച്ച് പ്രതിജനകം ഉണ്ടോ ഇല്ലയോ എന്ന് ഉറപ്പുവരുത്തണം. എയ്ച്ച്-പ്രതിജകത്തെ ബന്ധിക്കുവാൻ ശേഷിയുള്ള എയ്ച്ച്-ലെക്റ്റിൻ (H -Lectin) എന്ന രാസവസ്തു ഉപയോഗിച്ചാണ് ഇത് സാധ്യമാക്കുന്നത്.
അവലംബം
വർഗ്ഗം:രക്തം
ജനം (1993 ചലച്ചിത്രം)
വിജി തമ്പി സംവിധാനം ചെയ്യുകയും മുരളി, ഗീത, സിദ്ധീഖ്, ജഗദീഷ് എന്നിവർ പ്രധാന വേഷങ്ങളിൽ അഭിനയിക്കുകയും ചെയ്ത 1993 ലെ ഇന്ത്യൻ മലയാള ചിത്രമാണ് ജനം.
അഭിനേതാക്കൾ
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ
കർഷക തൊഴിലാളി പാർട്ടി
കേരളത്തിലെ ഒരു രാഷ്ട്രീയ പാർട്ടിയായിരുന്നു കർഷക തോഴിലാളി പാർട്ടി (കെടിപി). ജോസഫ് വടക്കൺ, ബി. വെല്ലിംഗ്ടൺ എന്നിവരാണ് ഈ പാർട്ടി തുടങ്ങിവച്ചത്. 1967 മുതൽ 1969 വരെ കേരളത്തിൽ കെടിപി സർക്കാരിന്റെ ഭാഗമായിരുന്നു. അതിൽ ഇ. എം. എസ്. നമ്പൂതിരിപാഡ് മുഖ്യമന്ത്രിയും ബി. വെല്ലിംഗ്ടൺ ആരോഗ്യമന്ത്രിയുമായിരുന്നു.. 1967 മാർച്ചിൽ നടന്ന പൊതുതെരഞ്ഞെടുപ്പ് സമയത്ത് സംസ്ഥാനം തിരഞ്ഞെടുപ്പിന് പോയപ്പോൾ, രാഷ്ട്രീയ ശക്തികളുടെ ഒരു പുതിയ ധ്രുവീകരണം ഇതിനിടയിൽ ഉയർന്നുവന്നു, ഇത് പുതിയ തിരഞ്ഞെടുപ്പ് സഖ്യത്തിലേക്ക് നയിച്ചു. കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്), കമ്മ്യൂണിസ്റ്റ് പാർട്ടി ഓഫ് ഇന്ത്യ, മുസ്ലീം ലീഗ്, റെവല്യൂഷണറി സോഷ്യലിസ്റ്റ് പാർട്ടി (ഇന്ത്യ), കർഷക തോഴിലാലി പാർട്ടി, കേരള സോഷ്യലിസ്റ്റ് പാർട്ടി എന്നിവയുടെ പുതിയ ഐക്യമുന്നണിയായിരുന്നു രാഷ്ട്രീയമായി ഏറ്റവും ശക്തമായ സംയോജനം. ഈ ഏഴ് പാർട്ടികളുടെ സംയോജനം ഇ എം എസ് നമ്പൂതിരിപാടിന്റെ നേതൃത്വത്തിൽ ഒരു മന്ത്രിസഭ രൂപീകരിക്കുന്നതിലേക്ക് നയിച്ചു. .
പരാമർശങ്ങൾ
വർഗ്ഗം:കേരളത്തിലെ നിഷ്ക്രിയമായ രാഷ്ട്രീയകക്ഷികൾ
പതിമൂന്നാമത് ദലായ് ലാമ
തുബ്ടെൻ ഗ്യാറ്റ്സോ (1876 ഫെബ്രുവരി 12 – 1933 ഡിസംബർ) ടിബറ്റിലെ പതിമൂന്നാമത് ദലായ് ലാമ ആയിരുന്നു.
1878-ൽ ഇദ്ദേഹം ദലായ് ലാമയുടെ പുനരവതാരമായി അംഗീകരിക്കപ്പെട്ടു. ലാസയിലേയ്ക്ക് ഇദ്ദേഹത്തെ കൊണ്ടുവരുകയും പഞ്ചൻ ലാമയായിരുന്ന, ടെൻപായ് വാങ്ചുക് സന്യാസദീക്ഷ നൽകുകയും ചെയ്തു. "ഗവാങ് ലോബ്സാങ് തുപ്ടെൻ ഗ്യാറ്റ്സോ ജിഗ്ദ്രാൽ ചോക്ലേ നംഗ്യാൽ" എന്നായിരുന്നു ഇദ്ദേഹത്തിന് നൽകിയ പേര്. 1879-ൽ ഇദ്ദേഹത്തിന് പൊടാല കൊട്ടാരത്തിൽ വച്ച് അധികാരം നൽകപ്പെട്ടു. പ്രായപൂർത്തി ആകാത്തതിനാൽ 1895 വരെ ഇദ്ദേഹം രാഷ്ട്രീയാധികാരം ഏറ്റെടുത്തില്ല.
തുബ്ടെൻ ഗ്യാറ്റ്സോ ഒരു ബുദ്ധിമാനായ പരിഷ്കരണവാദിയായിരുന്നു. ടിബറ്റ് ബ്രിട്ടിഷുകാരുടെയും റഷ്യക്കാരുടെയും മത്സരത്തിന്റെ വേദിയായപ്പോൾ ഒരു ഇരുത്തം വന്ന രാഷ്ട്രതന്ത്രജ്ഞനായി ഇദ്ദേഹം പ്രവർത്തിച്ചു. ടിബറ്റിലേയ്ക്കുള്ള ബ്രിട്ടീഷ് കടന്നുകയറ്റ‌ത്തെ തടഞ്ഞത് ഇദ്ദേഹമാണ്. സന്യാസിമാരുടെ കയ്യിൽ അധികാരം കുമിഞ്ഞുകൂടാതിരിക്കാൻ ഇദ്ദേഹം സിവിൽ ഉദ്യോഗസ്ഥന്മാരുടെ എണ്ണം വർദ്ധിപ്പിച്ചു.
കുടുംബം
താക്പോ ലാങ്ഡുൺ എന്ന ഗ്രാമത്തിലാണ് പതിമൂന്നാമത് ദലായ് ലാമ ജനിച്ചത്. സാമ്യെ സന്യാസാശ്രമത്തിനടുത്താണിത്. കർഷകരായിരുന്നു ഇദ്ദേഹത്തിന്റെ മാതാപിതാക്കൾ.
ടിബറ്റിലേയ്ക്കുള്ള സൈനിക നീക്കങ്ങൾ
1904-ൽ ടിബറ്റിലേയ്ക്കുള്ള ബ്രിട്ടീഷ് സൈനികനീക്കത്തിനുശേഷം സർ ഫ്രാൻസിസ് യങ്‌ഹസ്ബന്റ് ദലായ് ലാമയെ മംഗോളിയയിലേയ്ക്ക് ഒളിച്ചോടുവാൻ പ്രേരിപ്പിച്ചു. ദലായ് ലാമ പോയയുടൻ ക്വിങ് രാജവംശം ഇദ്ദേഹം സ്ഥാനത്തുനിന്ന് പുറത്താക്കപ്പെട്ടതായി പ്രഖ്യാപിക്കുകയും ടിബറ്റിന്മേൽ പരമാധികാരം പ്രഖ്യാപിക്കുകയും ചെയ്തു. നേപ്പാൾ, ഭൂട്ടാൻ എന്നീ രാജ്യങ്ങൾക്കുമേലും ചൈന അവകാശവാദമുന്നയിച്ചു. ലാസ ഉടമ്പടി 1904 സെപ്റ്റംബർ 7-ന് ടിബറ്റും ബ്രിട്ടനും തമ്മിൽ ഒപ്പിട്ടു. ചൈനയുടെയും നേപ്പാളിന്റെയും ഭൂട്ടന്റെയും പ്രതിനിധികൾ ഈ അവസരത്തിൽ ഹാജരുണ്ടായിരുന്നു. 1906-ൽ ചൈനയും ബ്രിട്ടനും തമ്മിലുള്ള മറ്റൊരുടമ്പടിയിലൂടെ 1904-ലെ ഉടമ്പടിയിലെ ഉള്ളടക്കം അംഗീകരിച്ചു. ബ്രിട്ടീഷുകാർ ക്വിങ് ഭരണകൂടത്തിൽ നിന്ന് ഒരു തുക കൈപ്പറ്റി ടിബറ്റൻ ഭൂമി പിടിച്ചെടുക്കുകയില്ല എന്നും ടിബറ്റിന്റെ ഭരണത്തിൽ ഇടപെടുകയില്ല എന്നും പരസ്പരം സമ്മതിച്ചു. മറ്റ് വിദേശരാജ്യങ്ങളെ ടിബറ്റിന്റെ ആഭ്യന്തരകാര്യത്തിൽ ഇടപെടാൻ അനുവദിക്കുകയില്ല എന്ന് ചൈനയും ഉറപ്പുനൽകി.
ജോൺ വെസ്റ്റൺ ബ്രൂക്ക് (1906 ഒക്റ്റോബർ) ഇദ്ദേഹവുമായി കൂടിക്കാഴ്ച്ച നടത്തിയിരുന്നു.
1908 സെപ്റ്റംബറിൽ ദലായ് ലാമയ്ക്ക് ഗുവാങ്സു ചക്രവർത്തിയുമായും ചക്രവർത്തിനി ഡോവേഗർ സിക്സിയുമായും കൂടിക്കാഴ്ച നടത്തുവാൻ അവസരം ലഭിച്ചു.
1908 ഡിസംബറിൽ ടിബറ്റിലേയ്ക്ക് മടങ്ങിയശേഷം ഇദ്ദേഹം ഭരണസംവിധാനം മാറ്റുവാൻ ആരംഭിച്ചു. ക്വിങ് സാമ്രാജ്യം 1910-ൽ ടിബറ്റിലേയ്ക്ക് സൈന്യത്തെ അയച്ചു. ഇദ്ദേഹത്തിന് ഇതെത്തുടർന്ന് ഇന്ത്യയിലേയ്ക്ക് ഓടിപ്പോകേണ്ടിവന്നു.
1911-ൽ സിൻഹായി വിപ്ലവത്തിലൂടെ ക്വിങ് രാജവംശം അധികാരത്തിൽ നിന്ന് പുറത്തായി. 1912 അവസാനത്തോടെ അവസാന ക്വിങ് സൈന്യവും ടിബറ്റിൽ നിന്ന് പുറത്തുപോയി.
രാഷ്ട്രീയാധികാരം
1895-ലാണ് ഇദ്ദേഹം അധികാരമേറ്റത്. രാജ്യത്തിന് പുറത്തുനിൽക്കേണ്ടിവന്ന കാലത്ത് (1904–1909) അന്താരാഷ്ട്ര രാഷ്ട്രീയ കാലാവസ്ഥയെക്കുറിച്ച് ഇദ്ദേഹത്തിന് ധാരണയുണ്ടായി. ഡാർജിലിങ്ങിൽ രണ്ടുവർഷം കഴിഞ്ഞ കാലത്ത് ഇദ്ദേഹത്തെ വൈസ്രോയി ലോഡ് മിന്റോ കൽക്കട്ടയിലേയ്ക്ക് ക്ഷണിച്ചിരുന്നു
1913 ജനുവരിയിൽ ഇദ്ദേഹം ലാസയിൽ തിരികെയെത്തി. പുതിയ ചൈനീസ് ഭരണകൂടം ക്വിങ് രാജവംശ‌ത്തിന്റെ പ്രവൃത്തികൾക്ക് മാപ്പുചോദിക്കുകയും ദലായ് ലാമയ്ക്ക് പഴയ സ്ഥാനം കൊടുക്കാം എന്ന് വാഗ്ദാനം ചെയ്യുകയും ചെയ്തു. ചൈനയുടെ സ്ഥാനമാനങ്ങളിൽ തനിക്ക് താല്പര്യമില്ല എന്നും താൻ ടിബറ്റിനെ ആത്മീയവും രാഷ്ട്രീയവുമായ നേതൃത്വം ഏറ്റെടുക്കുകയാണ് എന്നുമായിരുന്നു ഇദ്ദേഹത്തിന്റെ മറുപടി.
ഇദ്ദേഹം 1913-ൽ (ഫെബ്രുവരി 13) ചൈനയിൽ നിന്ന് സ്വാതന്ത്ര്യം പ്രഖ്യാപിച്ചു. ടിബറ്റിന്റെ പതാക ഇന്നുള്ള നിലയിലാക്കിയത് ഇദ്ദേഹമാണ്. 1912-ന്റെ അവസാനത്തോടെ ടിബറ്റിലെ ആദ്യ സ്റ്റാമ്പുകളും ആദ്യ കറൻസി നോട്ടുകളും പുറത്തിറക്കി. 1913-ൽ ഇദ്ദെഹം ഒരു മെഡിക്കൽ കോളേജ് ജോഖാങിനടുത്ത് സ്ഥാപിച്ചു.
നികുതി പിരിക്കാനുള്ള സംവിധാനവും അഴിമതി തടയാനുള്ള നിയമങ്ങളും ഇദ്ദേഹം കൊണ്ടുവന്നു. പോലീസ് സേന രൂപീകരിച്ചു. വധശിക്ഷ നിർത്തലാക്കുകയും ദേഹോപദ്രവം ശിക്ഷയായി നൽകുന്നത് കുറയ്ക്കുകയും ചെയ്തു. ജീവിതസാഹചര്യങ്ങളും ജയിലുകളും മറ്റും മെച്ചപ്പെടുത്തി.
മതപരമല്ലാത്ത വിദ്യാഭ്യാസം ആരംഭിക്കുകയും നല്ല വിദ്യാർത്ഥികളെ ഇംഗ്ലണ്ടിലേയ്ക്ക് പഠനത്തിനയയ്ക്കുകയും ജപ്പാൻ കാരെയും ബ്രിട്ടീഷുകാരെയും അമേരിക്കക്കാരെയും നാട്ടിലേയ്ക്ക് സ്വീകരിക്കുകയും ചെയ്തു.
പ്രവചനങ്ങളും മരണവും
പതിമൂന്നാമത് ദലായ് ലാമ മരിക്കുന്നതിന് മുൻപ് ഒരു പ്രവചനം നടത്തിയിരുന്നു:
"മത‌വും രാഷ്ട്രീയവും സമാധാനപൂർണ്ണമായി മുന്നോട്ടുപോകുന്ന ഈ നാട്ടിൽ സമീപഭാവിയിൽത്തന്നെ വഞ്ചന പുറത്തുനിന്നും അകത്തുനിന്നും ഉണ്ടാകും. ആ സമയത്ത് നാം സ്വന്തം രാജ്യം സംരക്ഷിക്കുന്നില്ലെങ്കിൽ ദലായ് ലാമയും പഞ്ചൻ ലാമയുമുൾപ്പെടെയുള്ള ആത്മീയ രൂപങ്ങൾ ഒരു ശേഷിപ്പുമില്ലാതെ തുടച്ചെറിയപ്പെടും. പുനർജന്മം ലഭിച്ച ലാമമാരുടെ സ്വത്തുക്കളും താമസസ്ഥലങ്ങളും എടുത്തുമാറ്റപ്പെടും. മൂന്ന് ധർമരാജാക്കന്മാർ (ട്രൈ സോങ്ഡെറ്റ്സെൻ ഗാമ്പോ, ട്രൈ സോങ്ഡെറ്റ്സെൻ, ട്രൈ റാൽപാചൻ സൃഷ്ടിച്ച നമ്മുടെ രാഷ്ട്രീയ സംവിധാനം പൂർണ്ണമായി അപ്രത്യക്ഷമാകും. ഉയർന്നതും താഴ്ന്നതുമായ എല്ലാവരുടെയും സ്വത്തുക്കൾ പിടിച്ചെടുക്കുകയും ആൾക്കാർ അടിമകളാകുകയും ചെയ്യും. എല്ലാ ജീവികൾക്കും അവസാനമില്ലാത്ത പീഡനമായിരിക്കും ലഭിക്കുക. അവയെല്ലാം ഭയചകിതരായിരിക്കും. അങ്ങനെയൊരു സമയം വരും. "
പുറത്തേയ്ക്കുള്ള കണ്ണികൾ
വർഗ്ഗം:ദലൈലാമമാർ
വിക്ടോറിയ ലാന്റ്
ലഘുചിത്രം|250x250ബിന്ദു| വിക്ടോറിയ ഭൂമിയുടെ ഭൂപടം. കിഴക്കൻ അന്റാർട്ടിക്കയിലെ ഒരു പ്രദേശമാണ് വിക്ടോറിയ ലാന്റ്, ഇത് റോസ് കടലിന്റെയും റോസ് ഐസ് ഷെൽഫിന്റെയും പടിഞ്ഞാറ് ഭാഗത്തായി സ്ഥിതിചെയ്യുന്നു. തെക്കോട്ട് ഏകദേശം 70°30'S മുതൽ 78°00'S വരെയും പടിഞ്ഞാറോട്ട് റോസ് കടലിൽ നിന്ന് അന്റാർട്ടിക്ക് പീഠഭൂമിയുടെ അരികിലേക്കും ഈ പ്രദേശം വ്യാപിച്ചുകിടക്കുന്നു. 1841 ജനുവരിയിൽ ക്യാപ്റ്റൻ ജെയിംസ് ക്ലാർക്ക് റോസ് ആണ് ഈ പ്രദേശം കണ്ടെത്തിയത്. വിക്ടോറിയ രാജ്ഞിയുടെ പേരിലാണ് ഇത് അറിയപ്പെടുന്നത്. മിന്ന ബ്ലഫ് പാറക്കെട്ടുകൾ പലപ്പോഴും വിക്ടോറിയ ലാൻഡിന്റെ തെക്കേ അറ്റത്തുള്ള പോയിന്റായി കണക്കാക്കപ്പെടുന്നു,
ട്രാൻസാന്റാർട്ടിക്ക് പർവതനിരകളും മക്മുർഡോ ഡ്രൈ വാലികളും ( വടക്കൻ കാൽനടയിലെ മൗണ്ട് അബോട്ട് ആണ് ഏറ്റവും ഉയർന്ന സ്ഥലം), ലാബിരിന്ത് എന്നറിയപ്പെടുന്ന പരന്ന പ്രദേശങ്ങളും വിക്ടോറിയ ലാന്റിൽ ഉൾപ്പെടുന്നു. 9,000 അടി ഉയരമുള്ള മൗണ്ട് മെൽബൺ വിക്ടോറിയ ലാൻഡിലെ ഒരു സജീവ അഗ്നിപർവ്വതമാണ്.
ജെയിംസ് ക്ലാർക്ക് റോസും ഡഗ്ലസ് മൗസണും ആണ് വിക്ടോറിയ ലാൻഡിന്റെ ആദ്യകാല പര്യവേഷണം നടത്തിയത്.
1979-ൽ, ശാസ്ത്രജ്ഞർ അന്റാർട്ടിക്കയിൽ 309 ഉൽക്കാശിലകളുടെ ഒരു കൂട്ടം കണ്ടെത്തി, അവയിൽ ചിലത് വിക്ടോറിയ ലാൻഡിലെ അലൻ കുന്നുകൾക്ക് സമീപത്താണ് കണ്ടെത്തിയത്. സൗരയൂഥത്തിന്റെ പിറവിയിൽ രൂപം കൊണ്ടു എന്ന് ശാസ്ത്രജ്ഞർ വിശ്വസിക്കുന്ന ഈ ഉൽക്കാശിലകൾക്ക് അതിനുശേഷം വലിയ രൂപമാറ്റങ്ങളൊന്നും സംഭവിച്ചിട്ടില്ല.
1981-ൽ വിക്ടോറിയ ലാൻഡിൽ കണ്ടെത്തിയ ലൈക്കണുകൾ നാസയുടെ ശ്രദ്ധ ആകർഷിച്ചു. ന്യൂ ഹാംഷെയർ സർവകലാശാലയിലെ ഗ്ലേഷ്യോളജിസ്റ്റ് ഡോ. ജോർജ്ജ് ഡെന്റൺ, അന്റാർട്ടിക്കയിലെ ഏറ്റവും ഉയരം കൂടിയ പർവതനിരകളിൽ ഒന്നായ മൗണ്ട് ലിസ്റ്ററിൽ സൂക്ഷ്മാണുക്കളെ കണ്ടെത്തി; ലൈക്കണുകൾ വളരുന്ന അതേ തരത്തിലുള്ള മണൽക്കല്ലാണ് ഇവിടെയുള്ളത്.
2017-ൽ, വിക്ടോറിയ ലാൻഡിലെ കേപ് അഡാരെയിലെ സംരക്ഷകർ, ബ്രിട്ടീഷ് പര്യവേക്ഷകനായ റോബർട്ട് ഫാൽക്കൺ സ്കോട്ടിന്റേതാണെന്ന് അവർ വിശ്വസിക്കുന്ന ഐസ് മൂടിയ ഫ്രൂട്ട് കേക്ക് കണ്ടെത്തി. സ്കോട്ടിന്റെ നോർത്തേൺ പാർട്ടി പര്യവേഷണം 1911-ൽ ആയിരുന്നു. ഫ്രൂട്ട് കേക്കിന്റെ പ്രായം 106 വർഷമാണെന്ന് വിശ്വസിക്കുന്നു. ഫ്രൂട്ട് കേക്ക് നല്ല രീതിയിലാണെന്ന് ഒരു പ്രോഗ്രാം മാനേജർ പറഞ്ഞു.
സാബിലി
മുസ്ലിംകൾക്കായി നിർമ്മിക്കപ്പെട്ട ഒരു സ്വതന്ത്ര ഓപ്പറേറ്റിംഗ് സിസ്റ്റമാണ് സാബിലി. ലിനക്സ് വിതരണങ്ങളിലൊന്നായ ഡെബിയന്റെ വ്യുൽപ്പന്നമായ ഉബുണ്ടു അടിസ്ഥാനമാക്കിയാണ് സാബിലി നിർമ്മിച്ചിട്ടുള്ളത്. ഉബുണ്ടുവിൽ ഇസ്ലാമിക സോഫ്റ്റ്‌വെയറുകളും അറബി ഭാഷക്കുള്ള പിന്തുണയും കൂട്ടിച്ചേർത്താണ് സാബിലി ലഭ്യമാക്കിയിട്ടുള്ളത്.
ചരിത്രം
2007ലാണ് സാബിലി പുറത്തിറക്കാൻ ആരംഭിച്ചത്. ആദ്യകാലത്ത് ഉബുണ്ടു മുസ്ലിം എഡിഷൻ (ഉബുണ്ടുമി) എന്ന പേരിലായിരുന്നു സാബിലി അറിയപ്പെട്ടിരുന്നത്. ഉബുണ്ടുമി 7.04 ആയിരുന്നു ആദ്യത്തെ സാബിലി പതിപ്പ്. ഉബുണ്ടുവിന്റെ പുറത്തിറക്കൽ ചക്രവും പതിപ്പ് സംഖ്യാ സമ്പ്രദായവും പിന്തുടർന്നാണ് സാബിലി പുതിയ പതിപ്പുകളിറക്കുന്നത്. പതിപ്പ് 9.04 മുതൽ സാബിലി എന്ന നാമം സ്വീകരിച്ചത്.
പ്രിയ ഹിമേഷ്
പ്രിയ ഹിമേഷ് വിവിധ ഇന്ത്യൻ ഭാക്ഷകളിൽ ആലാപനം നടത്തുന്ന ഒരു ഗായികയാണ്. 1985 ഫെബ്രുവരി 10 ന് ചെന്നൈയിൽ ജനിച്ചു. മുഖ്യമായും കന്നഡ, തെലുങ്ക്, തമിഴ് സിനിമകളിൽ പാടുന്നു. തെലുങ്കു ഭാക്ഷയിൽ ആര്യ-2 വിലെ "Ringa Ringa" എന്ന ഗാനത്തിന് മികച്ച ഗായികയ്ക്കുള്ള ദക്ഷിണ മേഖല ഫിലിംഫെയർ അവാർഡ് ലഭിച്ചിട്ടുണ്ട്.
References
വർഗ്ഗം:ജീവിച്ചിരിക്കുന്ന പ്രമുഖർ
വർഗ്ഗം:1982-ൽ ജനിച്ചവർ
മധു കിന്നർ
ഛത്തീസ്‌ഗഢിലെ റായിഗർ മുൻസിപ്പിൽ കോർപ്പറേഷനിലെ മേയർ തിരഞ്ഞെടുപ്പിൽ വിജയിച്ച മധു കിന്നർ ഭിന്ന ലിംഗത്തിൽ ഉൾപ്പെടുന്ന വ്യക്തിയാണ്. ഇന്ത്യൻ ചരിത്രത്തിലാദ്യമായി മൂന്നാം ലിംഗത്തിൽ ഉൾപ്പെട്ട ഒരു വ്യക്തി ഏതെങ്കിലും ഒരു കോർപ്പറേഷനിൽ മേയറായി തിരഞ്ഞെടുപ്പിൽ വിജയിക്കുന്നത് ആദ്യമായാണ്.
ദളിത് ജാതിയിൽപെട്ട മധു കിന്നറിന്റെ യഥാർത്ഥ പേര് നരേഷ് ചൗഹാൻ എന്നാണ്. എട്ടാം ക്ലാസ് വരെ വിദ്യഭ്യാസം നേടിയ മധു, പല ജോലികളിലും ഏർപ്പെട്ടിട്ടുണ്ട്. തീവണ്ടികളിൽ ഡാൻസും പാട്ടും നടത്തി യാത്രക്കാരിൽ നിന്ന് പണം പിരിച്ചാണ് ജീവിച്ചിരുന്നത്.
തിരഞ്ഞെടുപ്പ്
സ്വതന്ത്ര സ്ഥാനാർത്ഥിയായി റായിഗർ മുൻസിപ്പിൽ കോർപ്പറേഷനിലെ തിരഞ്ഞെടുപ്പിൽ മൽസരിച്ച മധു കിന്നർ തൊട്ടടുത്ത സ്ഥാനാർത്ഥി ബി.ജെ.പി.യുടെ മഹാവീർ ഗുരുജിയേക്കാൾ 4,537 വോട്ടിന് വിജയിച്ചു. കോൺഗ്രസിന്റെ സ്ഥാനാർത്ഥി, ജതുറാം മൻഹർ മൂന്നാം സ്ഥാനത്താണ്.
അവലംബം
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:ഭിന്നലിംഗ സ്ത്രീകൾ വർഗ്ഗം:1980-ൽ ജനിച്ചവർ
എം.എസ്. മണി (പത്രപ്രവർത്തകൻ)
കേരളത്തിലെ ഒരു പത്രപ്രവർത്തകനാണ് '''എം.എസ്. മണി'''. നിലവിൽ കലാകൗമുദി വാരികയുടെ പത്രാധിപരാണ്.
ജീവിതരേഖ
1941-ൽ കെ.സുകുമാരന്റെയും മാധവി സുകുമാരന്റെയും മകനായി കൊല്ലത്താണ് എം.എസ്. മണി ജനിക്കുന്നത്. 1961-ൽ കേരളകൗമുദിയിൽ സ്റ്റാഫ് റിപ്പോർട്ടറായി പ്രവർത്തനമാരംഭിച്ചു. ദൽഹിയിൽ പത്രത്തിന്റെ പാർലമെന്റ് കറസ്പോണ്ടന്റ് ആയി പ്രവർത്തിച്ചുവന്നു. 1965-ൽ പത്രത്തിന്റെ എഡിറ്റോറിയൽ ചുമതല പിതാവായ കെ. സുകുമാരനൊപ്പം ഏറ്റെടുത്തു. കസ്തൂരി ഭായ് ആണ് ഭാര്യ.
കലാകൗമുദി
1975-ൽ എം.എസ്. മണി കലാകൗമുദി പ്രസിദ്ധീകരണങ്ങൾക്ക് തുടക്കമിട്ടു. മുംബൈയിൽ നിന്ന് കലാകൗമുദി ദിനപത്രം പ്രസിദ്ധീകരിച്ചു തുടങ്ങി.
എലിസ ജോൺസൺ
എലിസ മൿകാർഡിൽ ജോൺസൺ (ജീവിതകാലം: ഒക്ടോബർ 4, 1810 – ജനുവരി 15, 1876) അമേരിക്കൻ ഐക്യനാടുകളുടെ പതിനേഴാമത്തെ പ്രസിഡൻറായിരുന്ന ആൻഡ്രൂ ജോൺസൻറെ ഭാര്യയും അമേരിക്കൻ ഐക്യനാടുകളുടെ പ്രഥമവനിതയുമായിരുന്നു.
അവലംബം
വർഗ്ഗം:1810-ൽ ജനിച്ചവർ വർഗ്ഗം:1876-ൽ മരിച്ചവർ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
നിർമ്മൽ കുമാർ ഗാംഗുലി
ഉഷ്ണമേഖലാ രോഗങ്ങൾ, ഹൃദയ രോഗങ്ങൾ, വയറിളക്കം എന്നിവയിൽ വിദഗ്ധനായ ഒരു ഇന്ത്യൻ മൈക്രോബയോളജിസ്റ്റാണ് നിർമ്മൽ കുമാർ ഗാംഗുലി (ജനനം: 1941).
വിദ്യാഭ്യാസം
കൊൽക്കത്ത സർവകലാശാലയുമായി അഫിലിയേറ്റ് ചെയ്ത ആർ‌ജി കാർ മെഡിക്കൽ കോളേജിൽ നിന്ന് ബിരുദധാരിയാണ് ഗാംഗുലി. പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ നിന്ന് മൈക്രോബയോളജിയിൽ എംഡി ചെയ്തു. അവിടെ ആക്ടിംഗ് ഡയറക്ടറായും സേവനമനുഷ്ഠിച്ചു.
കരിയർ
ഗാംഗുലി പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ എമെറിറ്റസ് പ്രൊഫസറാണ്. കൂടാതെ ന്യൂഡൽഹിയിലെ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ഡയറക്ടർ ജനറലായിരുന്നു (1998-2007). നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോ ആയ അദ്ദേഹം ഇപ്പോൾ ജവഹർലാൽ ഇൻസ്റ്റിറ്റ്യൂട്ട് ഓഫ് പോസ്റ്റ് ഗ്രാജുവേറ്റ് മെഡിക്കൽ എഡ്യൂക്കേഷൻ ആൻഡ് റിസർച്ചിന്റെ പ്രസിഡന്റാണ്.
അവലംബം
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1941-ൽ ജനിച്ചവർ
വണ്ടിപ്പെരിയാർ
ഇടുക്കി ജില്ലയിലെ വണ്ടിപ്പെരിയാർ പഞ്ചായത്തിലെ ഒരു ചെറുപട്ടണമാണ് വണ്ടിപ്പെരിയാർ. കോട്ടയം - കുമളി പാതയിൽ പീരുമേടിനും കുമളിക്കും മധ്യേയാണ് വണ്ടിപ്പെരിയാർ സ്ഥിതി ചെയ്യുന്നത്. സമുദ്രനിരപ്പിൽ നിന്നും 900 മീറ്റർ ഉയരത്തിലായാണ് ഈ മലയോര പട്ടണം നിലകൊള്ളുന്നത്. തേയില, കാപ്പി, ഏലം, കുരുമുളക് എന്നിവയാണ് ഇവിടെ കൃഷിചെയ്യുന്ന പ്രധാന വിളകൾ. പെരിയാർ നദി വണ്ടിപ്പെരിയാറ്റിലൂടെ ഒഴുകുന്നു. ലോക പ്രസദ്ധമായ മുല്ലപെരിയാർ ഡാം ഇവിടെയാണ് സ്ഥിതിചെയ്യുന്നത്. ==Notable people==
പുറത്തേക്കുള്ള കണ്ണികൾ
വർഗ്ഗം:ഇടുക്കി ജില്ലയിലെ ഗ്രാമങ്ങൾ
ഇന്ത്യൻ പുരുഷ ദേശീയ ഹോക്കി ടീം
അന്താരാഷ്ട്ര ഹോക്കി ഫെഡറേഷന്റെ ഭാഗമായ യൂറോപ്യനല്ലാത്ത ആദ്യ ടീമാണ് ഇന്ത്യൻ പുരുഷ ദേശീയ ഹോക്കി ടീം. 1928 ൽ ആദ്യമായി ഒളിമ്പിക്സ് സ്വർണമെഡൽ ജേതാക്കളായി, 1960 വരെ ഒളിമ്പിക്സിൽ ഇന്ത്യൻ ടീം ഒറ്റ തോൽവി പോലും ഇല്ലാതെ ആറു സ്വർണ്ണ മെഡലുകൾ നേടിയിരുന്നു. 1960 കളിലെ ഫൈനലിൽ തോൽക്കുന്നതിനു മുമ്പ് 30-0 എന്ന നിലയിലായിരുന്നു വിജയങ്ങളുടെ എണ്ണം. 1975 ലെ ലോകകപ്പ് ഇന്ത്യ നേടിയെടുത്തു. എട്ട് സ്വർണവും ഒരു വെള്ളിയും രണ്ട് വെങ്കലവുമടക്കം നേടിയ ഇന്ത്യ ഒളിമ്പിക്സിലെ ഏറ്റവും വിജയകരമായ ടീമാണ്.
1980 ഒളിമ്പിക്സിലെ അവരുടെ സ്വർണ്ണ മെഡൽ നേട്ടത്തിനു ശേഷം, അടുത്ത മൂന്ന് പതിറ്റാണ്ടുകൊണ്ട് ടീമിന്റെ പ്രകടനം മോശപ്പെട്ടുവന്നു. ഒളിംപിക്സിലും ലോകകപ്പിലും ഒരു മെഡൽ പോലും നേടാനാവാതെ ടീം പരാജയപ്പെട്ടു. 2016 ൽ ചാമ്പ്യൻസ് ട്രോഫിയിൽ ഇന്ത്യൻ പുരുഷ ടീം ആദ്യ വെള്ളി മെഡൽ നേടി 36 വർഷത്തിനിടയിൽ ആദ്യമായി ഒളിമ്പിക്സിന്റെ നോക്കൗട്ട് ഘട്ടത്തിൽ എത്തി. 2018 വരെ, ലോകത്തിൽ അഞ്ചാം സ്ഥാനത്തായിരുന്നു ഇന്ത്യ. 2018 ഫിബ്രവരിയിൽ ഒഡീഷ സർക്കാർ ദേശീയ ഹോക്കി ടീമുകളെ, പുരുഷ-സ്ത്രീ ടീമുകളെ സ്പോൺസർ ചെയ്യാൻ തുടങ്ങി. ഇത്തരത്തിലുള്ള ആദ്യ സംരംഭമായ ഈ പദ്ധതിയിലുടെ അഞ്ച് വർഷത്തേക്ക് ഇന്ത്യയുടെ ഹോക്കി ടീമിനെ പിന്തുണയ്ക്കാൻ ഒറീസ സംസ്ഥാന സർക്കാർ തീരുമാനിച്ചു.
മെഡൽ പട്ടിക
വലത്ത്‌|ലഘുചിത്രം|200x200ബിന്ദു| 1928 ഒളിമ്പിക്സിൽ ഇന്ത്യൻ ഹോക്കി ഹോക്കി ടീം വലത്ത്‌|ലഘുചിത്രം|200x200ബിന്ദു| 1932 ഒളിമ്പിക്സിൽ ഇന്ത്യൻ ഹോക്കി ഹോക്കി ടീം വലത്ത്‌|ലഘുചിത്രം|200x200ബിന്ദു| 1936 ലെ ബെർലിൻ ഒളിമ്പിക്സിൽ ഇന്ത്യൻ ഹോക്കി ഹോക്കി ടീം
ഉഷസ്
കുട്ടികൾക്ക് എയിഡ്സ് പരിശോധനയും ചികിത്സയും നടത്തുന്ന ഒരു സംരംഭമാണ് ഉഷസ്. കേരള സംസ്ഥാന എയ്ഡ്സ് നിയന്ത്രണ സൊസൈറ്റിയുടെ കീഴിലാണ് ഇത് പ്രവർത്തിക്കുന്നത്.
ഇന്ത്യൻ പുരുഷ ദേശീയ ഹോക്കി ടീം
References
വർഗ്ഗം:ഇന്ത്യൻ ഫീൽഡ് ഹോക്കി ടീമുകൾ
ഉഷസ്
പ്രവർത്തനങ്ങൾ
എച്ച്.ഐ.വി. അണുബാധിതർക്ക് ആവശ്യമായ ആന്റീ റിട്രോവൈറൽ ചികിത്സ ഉഷസ് കേന്ദ്രങ്ങളിലൂടെ ലഭ്യമാക്കുന്നുണ്ട്. ദേശീയ എയ്ഡ്സ് നിയന്ത്രണ ഓർഗനൈസേഷനാണ് മരുന്നുകൾ ലഭ്യമാക്കുന്നത്. രോഗപരിശോധനകൾ സർക്കാർ ആശുപത്രികളിൽ സൗജന്യമായി നടത്തിക്കൊടുക്കുന്നുമുണ്ട്. സംസ്ഥാനത്തെ എല്ലാ സർക്കാർ മെഡിക്കൽ കോളേജുകളിലും പാലക്കാട് ജില്ലാ ആശുപത്രിയിലും ഉഷസ് കേന്ദ്രങ്ങൾ പ്രവർത്തിക്കുന്നുണ്ട്. കൊല്ലത്തെ പബ്ലിക് ഹെൽത്ത് ലാബ്, പത്തനംതിട്ട, എറണാകുളം ജനറൽ ആശുപത്രികൾ, മലപ്പുറം, കണ്ണൂർ, കാസർഗോഡ്, മാനന്തവാടി, ഇടുക്കി (പൈനാവ്) എന്നിവിടങ്ങളിലും ഉഷസ് ഉപകേന്ദ്രങ്ങൾ പ്രവർത്തിക്കുന്നുണ്ട്.
അബ്കാരി (ചലച്ചിത്രം)
സംഗീതം
പൂവച്ചൽ ഖാദർ എഴുതിയ വരികൾക്ക് സംഗീതം പകർന്നത് ശ്യാം ആണ്.
പുറത്തേക്കുള്ള കണ്ണികൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ
സ്റ്റാർ ട്രെക്ക്: ഫസ്റ്റ് കോൺടാക്റ്റ്
ഫ്രാഞ്ചൈസി സ്റ്റാർ ട്രെക്കിനെ അടിസ്ഥാനമാക്കി ജോനാഥൻ ഫ്രേക്ക്സ് സംവിധാനം ചെയ്ത (അദ്ദേഹത്തിന്റെ ചലച്ചിത്ര സംവിധായകന്റെ അരങ്ങേറ്റമായി) 1996- നവംബർ 2-നു റിലീസ് ചെയ്ത ഒരു അമേരിക്കൻ ശാസ്ത്ര-കൽപ്പിത ചലച്ചിത്രമാണ് സ്റ്റാർ ട്രെക്ക്: ഫസ്റ്റ് കോൺടാക്റ്റ്. സ്റ്റാർ ട്രെക്ക് ഫിലിം സീരീസിലെ എട്ടാമത്തെ ചിത്രമാണിത്. അതുപോലെ തന്നെ സ്റ്റാർ ട്രെക്ക്: ദ നെക്സ്റ്റ് ജനറേഷൻ സീരീസിലെ രണ്ടാമത്തെ ചിത്രമാണിത്. സിനിമയിൽ, സൈബർനെറ്റിക് ബോർഗ് ഭൂതകാലത്തെ മാറ്റിക്കൊണ്ട് ഭൂമിയെ കീഴടക്കുന്നതിൽ നിന്ന് തടയുന്നതിന്.യു‌എസ്‌എസ് എന്റർപ്രൈസ്-ഇയുടെ സംഘം 24-ആം നൂറ്റാണ്ട് മുതൽ 21-ആം നൂറ്റാണ്ടിന്റെ മദ്ധ്യകാലം വരെ സഞ്ചരിക്കുന്നു.
1994 ൽ സ്റ്റാർ ട്രെക്ക് ജനറേഷൻസ് പുറത്തിറങ്ങിയതിനുശേഷം, പാരാമൗണ്ട് പിക്ചേഴ്സ് എഴുത്തുകാരായ ബ്രാന്നൻ ബ്രാഗയെയും റൊണാൾഡ് ഡി. മൂറിനെയും ഈ പരമ്പരയിലെ അടുത്ത ചിത്രം വികസിപ്പിക്കാൻ ചുമതലപ്പെടുത്തി. ബ്രാഗയും മൂറും ബോർജിനെ ഇതിവൃത്തത്തിൽ അവതരിപ്പിക്കാൻ ആഗ്രഹിച്ചു. എന്നാലും നിർമ്മാതാവ് റിക്ക് ബെർമാൻ സമയ യാത്ര ഉൾപ്പെടുന്ന ഒരു കഥ ആഗ്രഹിച്ചു. എഴുത്തുകാർ രണ്ട് ആശയങ്ങളും സംയോജിപ്പിച്ചു; യൂറോപ്യൻ നവോത്ഥാന കാലഘട്ടത്തിലാണ് അവർ ആദ്യം സിനിമ സ്ഥാപിച്ചത്. എന്നാൽ നവോത്ഥാന ആശയം "വളരെ കിറ്റ്ഷ്" ആയിരിക്കുമെന്ന് ഭയന്ന് ബോർഗ് 21-ആം നൂറ്റാണ്ടിന്റെ മധ്യത്തിൽ അഴിമതി നടത്തിയ കാലഘട്ടത്തെ മാറ്റി. അറിയപ്പെടുന്ന രണ്ട് സംവിധായകർ ജോലി നിരസിച്ചതിന് ശേഷം, സ്റ്റാർ ട്രെക്കിനെ മനസിലാക്കുന്ന ഒരാൾക്ക് ഈ ചുമതല ലഭിച്ചിട്ടുണ്ടെന്ന് ഉറപ്പുവരുത്താൻ കാസ്റ്റ് അംഗം ജോനാഥൻ ഫ്രേക്ക്സിനെ സംവിധാനം ചെയ്യാൻ തിരഞ്ഞെടുത്തു.
അവലംബം
Notes
ഗ്രന്ഥസൂചിക
ബാഹ്യ ലിങ്കുകൾ
വർഗ്ഗം:1996-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
റസൂലൻ ഭായ്
ഒരു ഹിന്ദുസ്ഥാനി ഗായികയാണ് റസൂലൻ ഭായ് (1902-1974). കേന്ദ്ര സംഗീത നാടക അക്കാദമി പുരസ്കാരം നേടിയിട്ടുണ്ട്.
ജനനം
1902ൽ ഉത്തർ പ്രദേശിലെ മിർസാപൂരിൽ ദരിദ്രകുടുംബത്തിൽ ജനിച്ചു.
സംഗീത ജീവിതം
ഉസ്താദ് ഷമ്മു ഖാനിന്റ കീഴിൽ നിന്നും അഞ്ചാം വയസിൽ സംഗീതം അഭ്യസിച്ചു തുടങ്ങി. തുടർന്ന് ആഷിഖ് ഖാനിൽ നിന്നും ഉസ്താദ് നജ്ജു ഖാനിൽനിന്നും സംഗീതം അഭ്യസിച്ചു. ധനഞ്ജയ കോർട്ടിലാണ് ആദ്യമായി സംഗീതം അവതരിപ്പിച്ചത്. 1957ൽ കേന്ദ്ര സംഗീത നാടക അക്കാദമി പുരസ്കാരം ലഭിച്ചു.
മരണം
1974 ഡിസംബർ 15ന് അന്തരിച്ചു.
അവലംബം
വർഗ്ഗം:1902-ൽ ജനിച്ചവർ വർഗ്ഗം:1974-ൽ മരിച്ചവർ വർഗ്ഗം:ഡിസംബറിൽ മരിച്ചവർ വർഗ്ഗം:ഡിസംബർ 15-ന് മരിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
സൗസൻ എൽ-ഈദ്
സമ്മർലിൻ ആശുപത്രിയിലെ സ്തന സംരക്ഷണ കേന്ദ്രത്തിൻറെ വൈദ്യശാസ്ത്ര മേധാവിയും കാൻസർ പ്രോഗ്രാമിന്റെ കാൻസർ ലെയ്സൺ ഫിസിഷ്യനും സ്തനാർബ്ബുദ സമിതിയുടെ സഹ അദ്ധ്യക്ഷയും കോംപ്രിഹെൻസീവ് കാൻസർ സെന്ററുകളിലെ (സിസിസിഎൻ) ബ്രെസ്റ്റ് സർജിക്കൽ ഓങ്കോളജിസ്റ്റുമാണ് സൗസൻ എൽ-ഈദ്. ക്ലാർക്ക് കൗണ്ടി മെഡിക്കൽ സൊസൈറ്റിയുടെ പ്രസിഡന്റ് കൂടിയാണ് അവർ. നെവാഡയിലെ ടൂറോ യൂണിവേഴ്‌സിറ്റിയിലെ ജനറൽ സർജറിയുടെ അഡ്‌ജങ്ക്റ്റ് അസോസിയേറ്റ് പ്രൊഫസറായ അവർ നിരവധി ക്ലിനിക്കൽ ഗവേഷണ പഠനങ്ങളുടെ പ്രധാന അന്വേഷകയായി സേവനമനുഷ്ഠിച്ചിട്ടുണ്ട്. അൾട്രാസൗണ്ട്, സ്റ്റീരിയോടാക്റ്റിക് ബ്രെസ്റ്റ് ബയോപ്സി എന്നിവയിൽ സാക്ഷ്യപ്പെടുത്തിയ ലാസ് വെഗാസിലെ ആദ്യത്തെ ബ്രെസ്റ്റ് സർജനാണ് അവർ.
എൽ-ഈദ് 2010-ൽ നെവാഡയിലെ സമഗ്ര കാൻസർ സെന്ററിൽ സ്തന ശസ്ത്രക്രീയാ വിഭാഗത്തിൽ ഓങ്കോളജിസ്റ്റായി ചേർന്നു. ഈ കർത്തവ്യത്തിനു പുറമേ, അവർ സമ്മർലിൻ ആശുപത്രിയിലെ സ്തന സംരക്ഷണ കേന്ദ്രത്തിൻറെ വൈദ്യശാസ്തത്ര മേധാവിയായും കാൻസർ പ്രോഗ്രാമിന്റെ കാൻസർ ലെയ്സൺ ഫിസിഷ്യനായും സമ്മർലിൻ ഹോസ്പിറ്റലിലെ ബ്രെസ്റ്റ് ട്യൂമർ ബോർഡിന്റെ കോ-ചെയർ ആയും സേവനമനുഷ്ഠിക്കുന്നു. സ്തനാർബുദത്തെക്കുറിച്ചുള്ള അവതരണങ്ങളും പ്രഭാഷണങ്ങളും പൊതുജനങ്ങൾക്കും ഡോക്ടർമാർക്കും അവർ പതിവായി നൽകുന്നു.
External links
വർഗ്ഗം:അമേരിക്കൻ ഭിഷഗ്വരർ
സർഫാസി നിയമം
സെക്യൂരിറ്റൈസേഷൻ ആൻഡ് റീകൺസ്ട്രക്ഷൻ ഓഫ് ഫിനാൻഷ്യൽ അസ്സെറ്റ്സ് ആൻഡ് എൻഫോഴ്സ്മെന്റ് ഓഫ് സെക്യൂരിറ്റീസ് ഇന്ററസ്റ്റ് ആക്ട് എന്നതിന്റെ ചുരുക്കപ്പേരാണ് സർ‌ഫാസി (SARFAESI) Securitisation and Reconstruction of Financial Assets and Enforcement of Security Interest Act, 2002. വായ്പകളുടെ തിരിച്ചടവ് മുടങ്ങിയാൽ ധനകാര്യ സ്ഥാപനങ്ങൾക്ക് നേരിട്ട് ജപ്തി നടപടികൾ നടത്താനുള്ള അധികാരം കൊടുക്കുന്ന നിയമമാണിത്. 2002 ലാണ് ഇന്ത്യൻ പാർലമെന്റ് ഈ നിയമം പാസ്സാക്കിയത്.
ചുരുക്കം
ധനകാര്യ സ്ഥാപനങ്ങൾക്ക് കൂടുതൽ അധികാരം നൽകുന്ന നിയമമാണ് സർ‌ഫാസി. വായ്പയുടെ തിരിച്ചടവ് മുടങ്ങിയാൽ, പ്രസ്തുത അക്കൗണ്ട് നോൺ പെർഫോമിങ് അസറ്റ് ആയി പ്രഖ്യാപിക്കാൻ ബാങ്കിന് സാധിക്കുന്നു. വായ്പ തിരിച്ചടക്കുന്നതിൽ മൂന്നു ഗഡുക്കൾ തുടർച്ചയായി വീഴ്ചവരുത്തിയാൽ ഈടായി നൽകിയ വസ്​തു ബാങ്കിന് നേരിട്ടു പിടിച്ചെടുക്കാനും വിൽക്കാനും നിയമം അധികാരം നൽകുന്നു. ഈട് വസ്​തു പിടിച്ചെടുക്കാൻ കോടതി ഉത്തരവ് വേണ്ട. വായ്പാ വസ്​തുവിൽ നോട്ടീസ്​ പതിച്ച് ബാങ്കിന് ഏറ്റെടുക്കാം. കടമെടുത്തയാൾ 60 ദിവസത്തിനുള്ളിൽ പൂർണമായും തിരിച്ചടവ് നടത്തണമെന്ന് നോട്ടീസ് അയയ്ക്കാനും ബാങ്കിന് കഴിയും. നിശ്ചിത സമയപരിധിയിൽ കുടിശ്ശികസംഖ്യ പൂർണമായി തിരിച്ചടയ്ക്കാൻ സാധിച്ചില്ലെങ്കിൽ ബാങ്കിന് ജപ്തി നടപടികൾ സ്വീകരിക്കാം. കടമെടുത്തയാളിൽ നിന്ന് ജപ്തി മുഖാന്തരം സംഖ്യ ഈടാക്കാനായില്ലെങ്കിൽ, ജാമ്യക്കാരുടെ സ്ഥാവരജംഗമങ്ങൾ ജപ്തി ചെയ്യുന്നതിനും ബാങ്കിന് അധികാരമുണ്ടായിരിക്കും. ഒരു ലക്ഷത്തിൽ താഴെയുള്ള, വസ്​തുഈട് നൽകാത്ത വായ്പക്കു മാത്രമാണ് നിയമം ബാധകമല്ലാത്തത്. തിരിച്ചടക്കേണ്ട തുക എടുത്ത വായ്പയുടെ ഇരുപതു ശതമാനത്തിൽ താഴെയാണെങ്കിലും നിയമം ബാധകമാകില്ല. .
ഭേദഗതി
2016 ആഗസ്റ്റ് 2 ന് സർഫാസി നിയമത്തിൽ ഭേദഗതി വരുത്തി "Enforcement of Security Interest and Recovery of Debts Laws and Miscellaneous Provisions (Amendment) Bill, 2016", ലോകസഭ പാസാക്കി. രാജ്യസഭ 2016 ആഗസ്റ്റ് 10 ന് ഇത് അംഗീകരിച്ചു
നടപടിക്രമം
കൃത്യമായ നടപടിക്രമം പാലിച്ചുമാത്രമേ ഈ നിയമപ്രകാരം പണം തിരിച്ചുപിടിക്കാൻ പാടുള്ളൂ. ഇതിന് ആർബിഐ മാർഗ്ഗനിർദ്ദേശങ്ങൾ നൽകിയിട്ടുണ്ട്. താത്ക്കാലികമായ വീഴ്ചകൾ നോൺ പെർഫോമിങ് അസ്സറ്റായി പ്രഖ്യാപിക്കരുത്. സ്റ്റോക്ക് സ്റ്റേറ്റ്മെന്റ് നൽകുന്നത് വൈകൽ, സ്ഥാപനത്തിന്റെ ക്രയശേഷിയെ കവിഞ്ഞു നിൽക്കുന്ന വായ്പാബാക്കി തുടങ്ങിയവ, ഒരു വായ്പയെ നോൺ പെർഫോമിങ് അസറ്റായി പ്രഖ്യാപിക്കാൻ പര്യാപ്തമല്ല. ഒരു ആസ്തിയെ നോൺ പെർഫോമിങ് അസറ്റായി പ്രഖ്യാപിച്ചു കഴിഞ്ഞാലും ബാങ്കുകൾ ഉടൻ ജപ്തി നടത്തരുത്. വായ്പയെടുത്തയാൾ 90 ദിവസം തുടർച്ചയായി തിരിച്ചടവ് മുടക്കുകയും ഇത് വീണ്ടും 12 മാസത്തോളം പോകുകയും ചെയ്താൽ അയാളുടെ ഈടു നൽകിയ ആസ്തി നോൺ പെർഫോമിങ് അസറ്റായി മാറുന്നു. ഇതോടെ ബാങ്കിന് നിയനടപടികൾ നടത്താം. ഇതിന്, അടുത്ത അറുപത് ദിവസത്തിനകം വായ്പ തിരിച്ചടയ്ക്കണമെന്ന നോട്ടീസ് നൽകണം. അതായത്, ഒരു വായ്പ നോൺ പെർഫോമിങ് അസറ്റായി മാറുന്നതിനും അതിനു ശേഷമുള്ള മറ്റു നിയമനടപടികൾ നടക്കുന്നതിനുമെല്ലാം സമയക്രമം പാലിക്കണം. വായ്പയെടുത്തയാൾക്ക് 17 മാസത്തോളം ലഭിക്കുന്നു.
വിമർശനം
പലവിധ കാരണങ്ങളാൾ, സർഫാസി നിയമത്തെ ഒരു കരിനിയമമായി പൊതുജനം കരുതുന്നു.
പ്രധാന കോടതിവിധി
2004ൽ, സർഫാസി നിയമത്തിന്റെ ഭരണഘടനാപരമായ സാധുത കോടതിയിൽ ചോദ്യം ചെയ്യപ്പെട്ടിരുന്നു. മാർദിയ കെമിക്കൽസുമായി ഐസിഐസിഐ ബാങ്ക് നടത്തിയ കേസിൽ, ബാങ്കിന് അനുകൂലമായി കോടതി വിധിയുണ്ടായി. ലോണിന്റെ 75 ശതമാനം തിരിച്ചടയ്ക്കാതെ കിടക്കുന്നതിനാൽ ജപ്തിനടപടികളുമായി മുമ്പോട്ടു പോകാമെന്നും സർഫാസി നിയമത്തിൽ ഭരണഘടനാ വിരുദ്ധമായി യാതൊന്നുമില്ലെന്നും സുപ്രീം കോടതി വിധിച്ചു,.
അവലംബം
വർഗ്ഗം:ഇന്ത്യയിലെ നിയമങ്ങൾ
കാമ്പിശ്ശേരി കരുണാകരൻ
ലഘുചിത്രം|കാമ്പിശ്ശേരി കരുണാകരൻ പ്രമുഖ മലയാള പത്രാധിപരും സിനിമാ - നാടക നടനും രാഷ്ട്രീയ പ്രവർത്തകനുമായിരുന്നു കാമ്പിശ്ശേരി കരുണാകരൻ(3 മാർച്ച് 1922 – 27 ജൂലൈ 1977). ദീർഘകാലം ജനയുഗം വാരികയുടെയും പത്രത്തിന്റെയും സിനിരമയുടെയും മുഖ്യ പത്രാധിപരായിരുന്നു. മാനേജിംഗ് എഡിറ്ററായും പ്രവർത്തിച്ചു.
ജീവിതരേഖ
1922 മാർച്ച് 3-ന് കാമ്പിശ്ശേരി കൊച്ചിക്കാ ചാന്നാരുടെ മകനായി ആലപ്പുഴ ജില്ലയിലെ വള്ളിക്കുന്നത്ത് ജനിച്ചു. മദ്രാസ് മെട്രിക്കുലേഷൻ പ്രൈവറ്റായി എഴുതി പാസ്സായി. തുടർന്ന് യുവകേരളം പത്രാധിപസമിതി അംഗമായി. തിരുവനന്തപുരം സിറ്റി എഡിറ്ററായും പ്രവർത്തിച്ചു. തിരുവനന്തപുരം സംസ്കൃത കോളേജിൽ പഠിക്കുമ്പോൾ സ്വാതന്ത്ര്യ സമരത്തിൽ പങ്കെടുത്തു ജയിൽ വാസം അനുഭവിച്ചു. 1948 വരെ കോണ്ഗ്രസ്സിന്റെ സജീവ പ്രവർത്തകൻ ആയിരുന്നു. സ്വാതന്ത്ര്യാനന്തരം കോൺഗ്രസ്സിന്റെ നയങ്ങളെ ചോദ്യം ചെയ്തു വള്ളി കുന്നത്ത് നിയമലംഘനം നടത്തി. പിന്നീട് കമ്യൂണിസ്റ്റ് പ്രസ്ഥാനത്തിൽ ചേർന്നു. 1953 മുതൽ 1977 വരെ ജനയുഗം പത്രാധിപരായിരുന്നു. പട്ടംതാണുപിള്ള, ആർ. ശങ്കർ, കെ.എ. ദാമോദരമേനോൻ തുടങ്ങിയവർക്കെതിരെ അഴിമതിയാരോപണങ്ങൾ കാമ്പിശ്ശേരി പുറത്തുകൊണ്ടു വന്നു. സെക്രട്ടറിയേറ്റിലെ രഹസ്യരേഖകൾ കൈവശപ്പെടുത്തി അതിന്റെ ഫോട്ടോസ്റ്റാറ്റുകൾ പ്രസിദ്ധപ്പെടുത്തിക്കൊണ്ടാണ് കാമ്പിശ്ശേരി പല 'സ്‌കൂപ്പു'കളും പുറത്തുകൊണ്ടുവന്നത്.
ആക്ഷേപഹാസ്യത്തിൽ കാമ്പിശ്ശേരി തുടങ്ങിവച്ച പംക്തിയാണ് കൽക്കി. കേരളത്തിലെ ദിനപത്രങ്ങളിൽ ആദ്യം 'ബോക്‌സ് കാർട്ടൂൺ' പ്രസിദ്ധപ്പെടുത്തിയത് 'ജനയുഗ' ത്തിലൂടെ കാമ്പിശ്ശേരിയാണ് 'കിട്ടുമ്മാവൻ' എന്ന ബോക്സ് കാർട്ടൂണിന് ആരാധകരേറെയുണ്ടായിരുന്നു. ആദ്യത്തെ വനിതാ പംക്തി, ഡോക്ടറോടു ചോദിക്കാം, ബാലപംക്തി, നാടകപംക്തി, സിനിമാ പംക്തി, തുടങ്ങി ഇന്നു പത്ര മാധ്യമങ്ങളിൽ കാണുന്ന മിക്ക പംക്തികളുടെയും തുടക്കകാരൻ കാമ്പിശ്ശേരിയാണ്. ജനയുഗം ദിനപത്രം, ജനയുഗം വാരിക, ബാലയുഗം, സിനിരമ, നോവൽപ്പതിപ്പ് തുടങ്ങി നിരവധി പ്രസിദ്ധീകരണങ്ങളുടെ പത്രാധിപരായി പ്രവർത്തിച്ചു.
നിങ്ങളെന്നെ കമ്മ്യൂണിസ്റ്റാക്കി നാടകത്തിലെ പരമു പിള്ളയെ അവതരിപ്പിച്ചിരുന്നത് കാമ്പിശ്ശേരിയായിരുന്നു. ഏതാനും ചിത്രങ്ങളിലും അദ്ദേഹം അഭിനയിച്ചിട്ടുണ്ട്. അവസാനകാലത്ത് രോഗബാധിതനായിരുന്ന അദ്ദേഹം 55-ആമത്തെ വയസ്സിൽ 1977 ജൂലൈ 27-ന് വൈകീട്ട് നാലരയോടെ തിരുവനന്തപുരം മെഡിക്കൽ കോളേജ് ആശുപത്രിയിൽ വച്ച് അന്തരിച്ചു. മൃതദേഹം വള്ളിക്കുന്നത്തെ വീട്ടുവളപ്പിൽ മതാചാരങ്ങളില്ലാതെ സംസ്കരിച്ചു.
പുറം കണ്ണികൾ
വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:പത്രാധിപർ വർഗ്ഗം:നാടക അഭിനേതാക്കൾ വർഗ്ഗം:ചലച്ചിത്ര അഭിനേതാക്കൾ വർഗ്ഗം:മലയാളം പത്രപ്രവർത്തകർ
ബേ ഓഫ് പിഗ്സ്‌ ആക്രമണം
അമേരിക്കൻ സഹായത്തോടെ ബ്രിഗേഡ് 2506 എന്ന സമാന്തര സൈനികസംഘം 1961 ഏപ്രിൽ 17 ന് ക്യൂബയിൽ നടത്തിയ ആധിനിവേശശ്രമമാണ് ബേ ഓഫ് പിഗ്സ് ആക്രമണം എന്നറിയപ്പെടുന്നത്. അമേരിക്കൻ സർക്കാരിന്റെ ചാരസംഘടനയായ സെൻട്രൽ ഇന്റലിജൻസ് ഏജൻസിയുടെ സഹായത്തോടെയായിരുന്നു ഈ അധിനിവേശശ്രമം. അമേരിക്കയിൽ അഭയം തേടിയിരുന്ന ക്യൂബൻ വിമതന്മാരുടെ ഒരു സംഘടനയും ഇതിൽ പങ്കുചേർന്നു. ക്യൂബയുടെ നേതാവ് ഫിദൽ കാസ്ട്രോയുടെ നേതൃത്വത്തിൽ മൂന്നുദിവസം കൊണ്ട് ഈ ആക്രമണ ശ്രമത്തെ പരാജയപ്പെടുത്തി.
1953 മുതൽ 1959 വരെ നടന്ന ക്യൂബൻ വിപ്ലവത്തിൽ ബറ്റിസ്തയുടെ നേതൃത്വത്തിലിള്ള അമേരിക്കൻപക്ഷ സർക്കാരിനെ പുറംതള്ളി ഫിദൽ കാസ്ട്രോ അധികാരത്തിലെത്തി. അമേരിക്കയുടെ ശത്രുരാജ്യം കൂടിയായ സോവിയറ്റ് യൂണിയനുമായി ക്യൂബ പുതിയ ബന്ധങ്ങൾ സ്ഥാപിച്ചു. ഇത് അമേരിക്കൻ ഭരണകൂടത്തെ അസ്വസ്ഥരാക്കി. 1960 ൽ അമേരിക്കൻ പ്രസിഡന്റായിരുന്നു ഐസൻഹോവർ ഏതുവിധേനയേയും ഫിദൽ കാസ്ട്രോയെ പുറത്താക്കുന്നതിനുവേണ്ടിയുള്ള പദ്ധതികൾക്കായി 13.1 ദശലക്ഷം ഡോളർ വകയിരുത്തി. ഇതിനു ചുമതലകിട്ടിയ സി.ഐ.എ, ക്യൂബൻ വിമതന്മാർക്കു പുറമേ ചില അധോലോകസംഘടനകളെപ്പോലും കൂട്ടുപിടിച്ചു. ബ്രിഗേഡ് 2506 എന്ന ഒരു സമാന്തരസേനയേയും സി.ഐ.എ ഇതിനായി പരിശീലിപ്പിച്ചെടുത്തു.
കമ്മ്യൂണിസത്തിനു നേരെയുള്ള ഒരു ആക്രമണമായിരുന്നു ബേ ഓഫ് പിഗ്സിൽ നടന്നതെന്ന് ചരിത്രകാരന്മാർ വിലയിരുത്തുന്നു. തങ്ങളുടെ രാജ്യത്ത് കമ്മ്യൂണിസത്തെ പ്രവേശിപ്പിക്കാതിരിക്കാനും, അതു വളരുന്നിടത്ത് നശിപ്പിക്കാനുമുള്ള അമേരിക്കയുടെ ലക്ഷ്യത്തിന്റെ ഭാഗമായിരുന്നു ഈ ആക്രമണം. സോവിയറ്റ് യൂണിയൻ അമേരിക്കയുടെ യു-2 വിമാനം വെടിവെച്ചിട്ടിരുന്നു. റഷ്യയോട് നേരിട്ടു പൊരുതാതെ പകരം അവരുടെ അഭ്യുദയകാംക്ഷിയായ ഒരു രാജ്യത്തെ ആക്രമിച്ച് തങ്ങളുടെ പ്രതിഷേധം അറിയിക്കാനുള്ള ഒരു നടപടിയായും ഈ ആക്രമണത്തെ കാണുന്നവരുണ്ട്.
ബേ ഓഫ് പിഗ്സിലെ പരാജയം അമേരിക്കയെ വല്ലാതെ വിഷമിപ്പിച്ചു. ജോൺ എഫ്. കെന്നഡി ആഭ്യന്തര അന്വേഷണങ്ങൾക്ക് ഉത്തരവിടുകയുണ്ടായി. ലാറ്റിനമേരിക്കയിലെ സ്വാധീനം വ്യാപിപ്പിക്കാനുള്ള അമേരിക്കയുടെ ശ്രമത്തിന്റേറ്റ കനത്ത പ്രഹരമായി ബേ ഓഫ് പിഗ്സ് ആക്രമണം കണക്കാക്കപ്പെടുന്നു. ബേ ഓഫ് പിഗ്സ് ആക്രമണത്തെ പരാജയപ്പെടുത്താനായത്, ഫിദൽ കാസ്ട്രോയുടെ ആത്മവിശ്വാസം വർദ്ധിപ്പിച്ചു. സോഷ്യലിസത്തിന്റെ പാതയിലേക്ക് ക്യൂബ സഞ്ചരിക്കുകയാണെന്ന് പ്രഖ്യാപിച്ച ഫിദൽ കാസ്ട്രോ റഷ്യയുമായുള്ള ബന്ധങ്ങൾ കൂടുതൽ ദൃഢമാക്കി. ക്യൂബയിൽ സോവിയറ്റു ആണവ മിസൈലുകളുടെ സ്ഥാപനത്തോളമെത്തിയ ഈ സഹകരണം, ലോകത്തെ ആഴ്ചകളോളം ആണവയുദ്ധത്തിന്റെ വിളുമ്പിൽ നിർത്തിയ 1962-ലെ ക്യൂബൻ മിസൈൽ പ്രതിസന്ധിക്കും വഴിയൊരുക്കി.
പശ്ചാത്തലം
1898 ലെ സ്പാനിഷ്-അമേരിക്കൻ യുദ്ധത്തിനുശേഷം അമേരിക്കയുടെ കോളനി പോലെയായിരുന്നു സ്പാനിഷ് സാമ്രാജ്യം. 20 മെയ് 1902 ൽ സ്പാനിഷ് സൈന്യത്തെ തുരിത്തിയോടിച്ച് അമേരിക്ക തങ്ങളുടെ ആജ്ഞാനുവർത്തിയായ സർക്കാരിനെ അവിടെ സ്ഥാപിച്ചു. തോമസ് എസ്ട്രാദ പാമ എന്ന ക്യൂബയിൽ ജനിച്ച അമേരിക്കൻ പൗരത്വമുള്ള സൈനികനായിരുന്നു ഈ സർക്കാരിന്റെ തലവൻ അതോടെ, ധാരാളം അമേരിക്കാർ അവിടെ വാണിജ്യത്തിനും, തൊഴിലിനുമൊക്കെയായി വന്നു തുടങ്ങി. 1905 ഓടുകൂടി ഗ്രാമീണമേഖലയിലെ വസ്തുവകകളുടെ 60 ശതമാനവും ക്യൂബക്കാരല്ലാത്ത അമേരിക്കക്കാരുടെ അധീനതയിലായി. 1906 നും 1909 ഇടക്ക് അവിടേക്കു വന്ന അമേരിക്കൻ സേന, ക്യൂബയുടെ ആഭ്യന്തരകാര്യങ്ങളിൽ ഇടപെട്ട് കുഴപ്പങ്ങൾ സൃഷ്ടിച്ചു തുടങ്ങി.
അയ്യാമുത്തശ്‌രീഖ്
ബലി പെരുന്നാളിന്ന് ശേഷം വരുന്ന 3 ദിവസം ദൽഹജ്ജ് 11, 12, 13 അയ്യാമു തഷ്‌രീഖ് (തിളക്കമുള്ള ദിനങ്ങൾ) എന്നറിയപ്പെടുന്നു
ബേ ഓഫ് പിഗ്സ്‌ ആക്രമണം
അമേരിക്കയുടെ നിലപാട്
1960 കളിലെ ശീതയുദ്ധവുമായി ബന്ധപ്പെട്ട് ക്യൂബ അമേരിക്കയോടുള്ള തങ്ങളുടെ വിയോജിപ്പ് പരസ്യമായി തന്നെ പ്രഖ്യാപിച്ചു. ബാറ്റിസ്റ്റയോടുള്ള അമേരിക്കയുടെ താൽപര്യവും, ക്യൂബയുടെ മേലുള്ള അവരുടെ മേൽക്കോയ്മയും കാസ്ട്രോയെ തെല്ലൊന്നുമല്ല വിഷമിപ്പിച്ചിരുന്നത്. അമേരിക്കയുടെ പ്രധാന എതിരാളിയായിരുന്ന സോവിയറ്റ് റഷ്യയോട് കൂടുതൽ അടുക്കാൻ ഇക്കാലത്ത് കാസ്ട്രോ തീരുമാനിച്ചു. ക്യൂബയിലുള്ള പെട്രോളിയം കമ്പനികളെല്ലാം റഷ്യയിൽ നിന്നും വരുന്ന ക്രൂഡ് ഓയിൽ സംസ്കരിക്കാൻ തയ്യാറാവണമെന്ന് സർക്കാർ ഉത്തരവിട്ടു. ക്യൂബയിലെ പ്രധാന കമ്പനികളെല്ലാം തന്നെ അമേരിക്കയുടേതോ അമേരിക്കൻ നിയന്ത്രിതമോ ആയിരുന്നു. കമ്പനികളെല്ലാം തന്നെ ഈ ഉത്തരവ് നിരസിച്ചു. ഇതിന്റെ പ്രതികരണമെന്നോണം രാജ്യത്തെ എല്ലാ എണ്ണ ശുദ്ധീകരണകമ്പനികളും ദേശസാൽക്കരിക്കാൻ പോകുകയാണെന്ന് കാസ്ട്രോ പ്രഖ്യാപിച്ചു. ഇത് അമേരിക്കയെ ചൊടിപ്പിച്ചു, ക്യൂബയിൽ നിന്നുള്ള പഞ്ചസാര ഇറക്കുമതി അമേരിക്ക നിറുത്തി. ഫലമെന്നോണം കാസ്ട്രോ ക്യൂബയിലെ എല്ലാ അമേരിക്കൻ കമ്പനികളും ദേശസാൽക്കരിക്കാൻ തീരുമാനിച്ചു. ഇരു രാജ്യങ്ങളും തമ്മിലുള്ള ബന്ധം വഷളാവാൻ തുടങ്ങി
അയ്യാമുത്തശ്‌രീഖ്
വർഗ്ഗം:ഇസ്ലാമികം
ബേ ഓഫ് പിഗ്സ്‌ ആക്രമണം
ഗൂഢാലോചന
ശീതയുദ്ധത്തിന്റെ ഉപോത്പന്നമായ സി.ഐ.എ യാണ് യഥാർത്ഥത്തിൽ ഫിദൽ സർക്കാരിനെ പുറത്തുകളയണം എന്ന ആശയം അവതരിപ്പിക്കുന്നത്. ഫിദലിന്റെ വളർച്ചയും, നിലവിലുള്ള നയപരിപാടികളും നന്നായി ഗൃഹപാഠം ചെയ്തശേഷമാണ് ഫിദലിനെ പുറത്താക്കാനുള്ള നിർദ്ദേശം അമേരിക്കൻ സർക്കാരിനു മുന്നിൽ സി.ഐ.എ വയ്ക്കുന്നത്. ഫിദലിനെ പുറത്താക്കി ഒരേപോലെ ക്യൂബയിലെ ജനങ്ങൾക്കും, അമേരിക്കക്കും താൽപര്യമുള്ള ഒരാളെ ഭരണനേതൃത്വത്തിലെത്തിക്കുക എന്നതായിരുന്നു സി.ഐ.എയുടെ അന്തിമലക്ഷ്യം. അക്കാലഘട്ടത്തിൽ അമേരിക്കൻ പ്രസിഡന്റായിരുന്ന ഐസൻഹോവർ ഈ പദ്ധതിക്കു സമ്മതം മൂളുകയും, 13 ദശല്കഷം അമേരിക്കൻ ഡോളർ ഈ ഗൂഢാലോചനയ്ക്കായി വകയിരുത്തുകയും ചെയ്തു. തൊട്ടു പിറകേ വന്ന പ്രസിഡന്റ് തിരഞ്ഞെടുപ്പിൽ കെന്നഡി തിരഞ്ഞെടുക്കപ്പെടുകയും ചെയ്തു. 1961 ജനുവരി 28 നാണ് ഈ പദ്ധതിയെക്കുറിച്ച് കെന്നഡിയെ സി.ഐ.എ വിവരം ധരിപ്പിക്കുന്നത്. ഓപ്പറേഷൻ പ്ലൂട്ടോ എന്നായിരുന്നു ഈ പദ്ധതിയുടെ രഹസ്യനാമം. ആയിരത്തോളം വരുന്ന ആളുകൾ ക്യൂബയുടെ തീരപ്രദേശമായ ട്രിനിഡാഡിൽ ഇറങ്ങി പോരാട്ടം തുടങ്ങും എന്നതായിരുന്നു പദ്ധതിയുടെ തുടക്കം. കെന്നഡി പദ്ധതിക്ക് അംഗീകാരം നൽകുകയും, അപ്പോഴപ്പോഴുള്ള പുരോഗതി തന്നെ അറിയിക്കുവാൻ ആവശ്യപ്പെടുകയും ചെയ്തു.
ഐസൻഹോവർ കാസ്ട്രോയെ പുറത്താക്കാനുള്ള പദ്ധതിക്കംഗീകാരം നൽകിയിരുന്നെങ്കിലും, അത് ത്വരിതഗതിയിൽ നടപ്പിലായത് കെന്നഡിയുടെ സ്ഥാനാരോഹണത്തോടുകൂടിയായിരുന്നു. ക്യൂബൻ വിമതരെ ഏതുവിധേനേയും സഹായിക്കാൻ അമേരിക്ക കടപ്പെട്ടവരാണെന്ന് കെന്നഡി വ്യക്തമാക്കുകയുണ്ടായി. അതുപോലെ തന്നെ കമ്മ്യൂണിസത്തെ തനിക്കു ലഭിക്കുന്ന ഓരോ അവസരത്തിലും എതിർക്കും എന്നും കെന്നഡി പ്രസ്താവിച്ചു. ക്യൂബക്കെതിരേ യാതൊരു നീക്കവുമില്ലെന്ന് അമേരിക്ക ആവർത്തിച്ചു പറയുമ്പോഴും, ക്യൂബയിലെ വിമതരെ അമേരിക്ക പരിശീലിപ്പിക്കുന്നതിന്റെ തെളിവുകൾ ക്യൂബൻ വിദേശകാര്യമന്ത്രി റൗൾ റാവോ ഐക്യരാഷ്ട്രസഭയുടെ പൊതുസമിതിക്കു മുമ്പാകെ ഹാജരാക്കി. ട്രിനിഡാഡ് എന്ന പ്രദേശത്ത് പകൽസമയം ആക്രമണം തുടങ്ങാനായിരുന്നു സി.ഐ.എ പദ്ധതി തയ്യാറാക്കിയത്. എന്നാൽ പകൽ സമയത്തുള്ള ആക്രമണം അമേരിക്കയുടെ പങ്ക് വെളിച്ചത്തുകൊണ്ടുവന്നെങ്കിലോ എന്നു ഭയന്ന് കെന്നഡി ഇടപെട്ട് ആക്രമണം രാത്രിയിലാക്കാൻ ആവശ്യപ്പെടുകയായിരുന്നു.
വ്യോമാക്രമണം - ഏപ്രിൽ 15
പിറ്റേ ദിവസം ക്യൂബയുടെ വിദേശകാര്യമന്ത്രി അമേരിക്കയുടെ ഈ കടന്നാക്രമണത്തെ ശക്തിയായി അപലപിച്ചെങ്കിലും, അമേരിക്ക ക്യൂബയുടെ ആരോപണങ്ങളെ പാടേ നിഷേധിച്ചു. ക്യൂബക്കെതിരേ അത്തരമൊരു ആക്രമണപദ്ധതി അമേരിക്കക്കില്ലെന്ന് ശക്തിയുക്തം വാദിക്കുകയും ചെയ്തു. ക്യൂബയുടെ ആരോപണങ്ങളെ തള്ളിക്കളഞ്ഞുകൊണ്ട് പ്രസിഡന്റ് കെന്നഡി തന്നെ രംഗത്തെത്തി. വരാനിരിക്കുന്ന ഒരു കടുത്ത ആക്രമണത്തിന്റ തിരനോട്ടം മാത്രമാണിതെന്ന് കാസ്ട്രോ മനസ്സിലാക്കി. ഒരു യുദ്ധത്തിനു തയ്യാറെടുക്കാൻ അദ്ദേഹം തന്റെ സൈന്യത്തോട് ആഹ്വാനം ചെയ്തു.
ബ്രിഗേഡ് 2506 - ഏപ്രിൽ 17
കാസ്ട്രോ കണക്കുകൂട്ടിയതു പോലെ ഏപ്രിൽ പതിനേഴിന് ബ്രിഗേഡ് 2506 എന്ന സേന ക്യൂബൻ തീരങ്ങളിലേക്ക് ഇരച്ചുകയറി ആക്രമണം അഴിച്ചു വിട്ടു. ക്യൂബൻ സേനയും പ്രത്യാക്രമണം തുടങ്ങി. വിമതർക്ക് ആയുധസഹായവുമായി എത്തിയ അമേരിക്കയുടെ മറോപ, ഹ്യൂസ്റ്റൺ എന്നീ  രണ്ടു കപ്പലുകൾ വ്യോമാക്രമണത്തിലൂടെ ക്യൂബ കടലിൽ മുക്കി. വിമതർക്ക് സഹായം നൽകിക്കൊണ്ടിരുന്ന വിമാനങ്ങളേയും ക്യൂബൻ സേന തകർത്തു. അപ്രതീക്ഷിതമായ കാലാവസ്ഥയും വിമതർക്ക് തിരിച്ചടിയായി. കാസ്ട്രോയുടെ നിർദ്ദേശപ്രകാരം 20,000 ഓളം വരുന്ന സൈനികർ ക്യൂബയുടെ തീരപ്രദേശങ്ങളിലേക്ക് നീങ്ങി. ഈ സമയം കൊണ്ട് ക്യൂബൻ വൈമാനികർ ആകാശയുദ്ധത്തിൽ മേൽക്കൈ നേടിയിരുന്നു. കാര്യങ്ങൾ പ്രതീക്ഷിച്ചതിലും വിരുദ്ധമായി നീങ്ങുന്നതുകണ്ട അമേരിക്ക, വിമതരെ സഹായിക്കാൻ വ്യോമസേനയെ അയച്ചു. എന്നാൽ അവർക്ക് ആക്രമണം ആരംഭിക്കാൻ കഴിയുന്നതിനുമുമ്പു തന്നെ ക്യൂബൻ വിമാനങ്ങൾ അവയെ വെടിവെച്ചിട്ടു. വിമതർക്ക് പ്രതീക്ഷിച്ച പോലെ അമേരിക്കൻ സൈനിക സഹായം ആകാശമാർഗ്ഗത്തിലൂടെ ലക്ഷ്യമായില്ല, ക്യൂബയുടെ കടുത്ത വ്യോമാക്രമണത്തെ തടുക്കാൻ അമേരിക്കൻ സേന ഉണ്ടായിരുന്നില്ല. ഈ ആക്രമണത്തെക്കുറിച്ച് റഷ്യ അറിഞ്ഞ സമയത്ത് തന്നെ റഷ്യൻ പ്രസിഡന്റ് ക്രൂഷ്ചേവ് തങ്ങളുടെ നിലപാട് വ്യക്തമാക്കി അമേരിക്കക്ക് കത്തയച്ചു. ക്യൂബക്കെതിരേ അമേരിക്ക നടത്തുന്ന് ഈ ആക്രമണത്തെ എന്തു വിലകൊടുത്തും റഷ്യ നേരിടും എന്ന് ക്രൂഷ്ചേവ് അസന്നിഗ്ദമായി പ്രഖ്യാപിച്ചു. അന്നേ ദിവസം വൈകീട്ടോടെ, വിമത ആക്രമണത്തെ ക്യൂബ വരുതിയിലാക്കി. ഏപ്രിൽ 20 ന് ഫിദൽ ക്യൂബൻ റേഡിയോയിലൂടെ വിമതർക്കുമേലുള്ള തങ്ങളുടെ വിജയം പ്രഖ്യാപിച്ചു. വിമതർ ചിലരെങ്കിലും കടൽമാർഗ്ഗം രക്ഷപ്പെട്ടു. ബാക്കിയുള്ളവർ കൊല്ലപ്പെടുകയോ പിടിയിലാവുകയോ ചെയ്തു.
ക്യൂബ
ബേ ഓഫ് പിഗ്സ് ആക്രമണത്തിലെ വിജയത്തോടെ, ഫിദലിന്റെ നേതൃത്വം ക്യൂബയിൽ കൂടുതൽ ദൃഢമായി. ക്യൂബൻ മന്ത്രിസഭയിലെ തന്റെ സ്ഥാനം സുരക്ഷിതമാക്കാനും ഒരർത്ഥത്തിൽ ബേ ഓഫ് പിഗ്സ് ആക്രമണത്തിലെ വിജയം കൊണ്ട് ഫിദലിനു സാധിച്ചു. ഇത്തരം ഒരു ആക്രമണം നടത്തി ക്യൂബയുടെ ആത്മവിശ്വാസം വർദ്ധിപ്പിച്ചതിന് ഒരു വേള ചെ ഗുവേര അമേരിക്കയോട് നന്ദി പ്രകടിപ്പിക്കുകപോലുമുണ്ടായി. അമേരിക്കയുടെ ആക്രമണശ്രമത്തെ പരാജയപ്പെടുത്തി എന്നതിലുപരി ഫിദലിനേയും, ചെ ഗുവേരയേയും സംബന്ധിച്ചിടത്തോളം ഇത് ഒരു രാഷ്ട്രീയ വിജയം കൂടിയായിരുന്നു.
അമേരിക്ക
1961 ഏപ്രിൽ 22 ന് ബേ ഓഫ് പിഗ്സ് പരാജയത്തെക്കുറിച്ച് പഠിച്ച് വിശദാംശങ്ങൾ തയ്യാറാക്കാൻ മാക്സ്വെൽ.ഡി.ടെയ്ലറുടെ നേതൃത്വത്തിൽ ഒരു സമിതി രൂപീകരിക്കപ്പെട്ടു. അറ്റോണി ജനറൽ റോബർട്ട്.എഫ്.കെന്നഡി, അഡ്മിറൽ ബുർക്കെ, സി.ഐ.എ ഡയറക്ടർ അല്ലൻഡൂൾസ് എന്നിവരായിരുന്നു സമിതിയിലെ മറ്റംഗങ്ങൾ. ജൂൺ 13 ന് പ്രസിഡന്റ് കെന്നഡി മുമ്പാകെ സമിതിയുടെ കണ്ടെത്തലുകൾ അവതരിപ്പിക്കപ്പെട്ടു. ക്യൂബ പോലൊരി രാജ്യത്തെ എളുപ്പത്തിൽ കീഴടക്കാം എന്നുണ്ടായിരുന്ന ആത്മവിശ്വാസം, ആവശ്യത്തിനുള്ള യുദ്ധോപകരണങ്ങളുടെ കുറവ്, കപ്പലുകളുടെ കുറവ്, ഏറ്റവും പ്രധാനമായി അവശ്യംവേണ്ട സമയത്ത് വ്യോമസേന എത്തിച്ചേരുന്നതിൽ വന്ന വീഴ്ച എന്നിവയായിരുന്നു സമിതിയുടെ കണ്ടെത്തലുകളിൽ പ്രധാനപ്പെട്ടത്.
സ്‌നോർക്കെലിംഗ്
ലഘുചിത്രം| [[ഫിജി|ഫിജിക്ക് സമീപമുള്ള പവിഴപ്പുറ്റിലെ പവിഴങ്ങൾക്കിടയിൽ ഒരു സ്നോർക്കലർ ]] വെള്ളത്തിനടിയിൽ ശ്വസിക്കാൻ ഒരു ട്യൂബ് ഉപയോഗിച്ചുകൊണ്ടുള്ള നീന്തലാണ് സ്നോർക്കെലിംഗ്. തെളിഞ്ഞതും ശാന്തവുമായ സമുദ്രങ്ങളിൽ സ്‌നോർക്കെലിംഗ് വളരെ ജനപ്രിയമായ ഒരു വിനോദമാണ്. സ്കൂബ ഡൈവിംഗിന് ആവശ്യമായ സങ്കീർണ്ണമായ ഉപകരണങ്ങളും പരിശീലനവും ഇല്ലാതെ പ്രകൃതിദത്തമായ അന്തരീക്ഷത്തിൽ വെള്ളത്തിനടിയിലുള്ള ലോകത്തെ കാണാൻസ്‌നോർക്കെലിംഗ് ആളുകളെ അനുവദിക്കുന്നു. സാധാരണയായി, ആളുകൾ സമുദ്രനിരപ്പിൽ നിന്ന് 4 മീറ്റർ (13 അടി) ആഴത്തിൽ വരെ ആഴമില്ലാത്ത പാറകളിൽ സ്നോർക്കൽ ചെയ്യുന്നു. ആഴത്തിലുള്ള ജലാശയങ്ങളും സ്‌നോർക്കലർമാർക്ക് പര്യവേക്ഷണം ചെയ്യാനാകും. എന്നിരുന്നാലും, ആഴത്തിലുള്ള പാറകൾ കാണാൻ, ഒരു സ്നോർക്കലർ അവരുടെ ശ്വാസം പിടിച്ച് പാറയിലേക്ക് ഇറങ്ങിച്ചെല്ലണം. ആഴമില്ലാത്ത വാട്ടർ സ്‌നോർക്കെലിംഗിനേക്കാൾ കൂടുതൽ നൈപുണ്യവും ശാരീരികക്ഷമതയും ഇത്തരത്തിലുള്ള സ്‌നോർക്കെലിംഗിന് ആവശ്യമാണ്. ആഴമില്ലാത്ത വാട്ടർ സ്‌നോർക്കെലിംഗിനേക്കാൾ അപകടകരമാണിത്.
ഉപകരണങ്ങൾ
സ്‌നോർക്കെലർമാർ മൂന്ന് അടിസ്ഥാന ഉപകരണങ്ങൾ ഉപയോഗിക്കുന്നു
സ്നോർക്കലർമാർ മാസ്കുകൾ ഉപയോഗിക്കുന്നതിനാൽ വെള്ളത്തിനടിയിലുള്ള ലോകം കാണാനാകും. മത്സ്യം, പവിഴപ്പുറ്റുകൾ, മറ്റ് തരത്തിലുള്ള സമുദ്രജീവികൾ എന്നിവ കാണാൻ ഇത് അവരെ അനുവദിക്കുന്നു.
കോവിലൂർ
ഇടുക്കി ജില്ലയിലെ ദേവികുളം താലൂക്കിലെ വട്ടവട ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണ് കോവിലൂർ. വട്ടവട ഗ്രാമപഞ്ചായത്താസ്ഥാനം സ്ഥിതിചെയ്യുന്നത് കോവിലൂരിലാണ്. തമിഴ്നാടുമായി അതിർത്തി പങ്കിടുന്ന ഈ ഗ്രാമത്തിൽ ബഹുഭൂരിപക്ഷവും തമിഴ് സംസാരിക്കുന്നവരാണ്. സംസ്ഥാനത്തെ പച്ചക്കറിഗ്രാമം എന്നറിയപ്പെടുന്ന വട്ടവടയിലെ പ്രധാന വ്യാപാരകേന്ദ്രം കൂടിയാണ് കോവിലൂർ. ഇവിടെ വിളയുന്ന പച്ചക്കറികൾ  കേരളത്തിലേയും തമിഴ്‌നാട്ടിലേയും ചന്തകളിൽ  എത്തപ്പെടുന്നു. പ്രധാനമായും കാരറ്റ്, ബീറ്റ്‌റൂട്ട്, ഉരുളക്കിഴങ്ങ്, ബീൻസ്, ബട്ടർബീൻസ്, വെളുത്തുള്ളി, കാബേജ്, അമരപ്പയർ എന്നിവയാണ് ഇവിടെ കൃഷിചെയ്യുന്നത്. സ്ട്രോബെറി, പാഷൻ ഫ്രൂട്ട്, മരത്തക്കാളി, പീച്ച് തുടങ്ങിയ പഴവർഗ്ഗങ്ങളും ഇവിടെ  കൃഷിചെയ്യപ്പെടുന്നു. കേരളത്തിൽ സൂചി ഗോതമ്പ്‌ വിളയുന്ന ഏകസ്ഥലം വട്ടവടയാണ്.
അവലംബം
വർഗ്ഗം:ഇടുക്കി ജില്ലയിലെ ഗ്രാമങ്ങൾ
ആദം ആന്റണി സിങ്ക്ലയർ
2004 ആഥൻസ് ഒളിമ്പിക്സിൽ പങ്കെടുത്ത ഇന്ത്യൻ ഹോക്കി ടീമിലെ ഒരു അംഗമായിരുന്നു ആദം സിങ്ക്ലയർ.തമിഴ് നാട്ടിലെ കോയബത്തൂരാണ്‌ സ്വദേശം.2004ൽ ചതുർ രാഷ്ട്ര ടൂർണമെന്റിൽ അരങ്ങേറ്റം കുറിച്ചു.ചെന്നൈ വീരൻസ്,ചെന്നൈ ചീറ്റാസ്,ജർമ്മൻ ഹോക്കി ക്ലബുകൾക്ക് വേണ്ടി ഇദ്ദേഹം കളിച്ചിട്ടുണ്ട് സ്റ്റാനെസ് ഹയർ സെക്കൻഡറി സ്ക്കുളിൽ മികച്ച ഹോക്കി താരമായാണ്‌ സിങ്ക്ലയർ വളർന്നത്.അദ്ദേഹത്തിന്റെ നായകത്വത്തിൽ ധാരാളം മൽസരങ്ങൾ സ്ക്കൂൾ വിജയിച്ചിട്ടുണ്ട്.2001ൽ ഹെഡ് ബോയി ആയി അദ്ദേഹത്തെ തിരഞ്ഞെടുതു.നല്ലൊരു അത്ലെറ്റായ അദ്ദേഹം ട്രിപ്പിൾ ജമ്പ്,ഹൈ ജമ്പ്,ദീർഘദൂരം എന്നിവയിലും അദ്ദേഹം തന്റെ പ്രാവീണ്യം തെളിയിച്ചിട്ടുണ്ട്.
ദേശീയ ഗെയിംസ് 2015
ഇന്ത്യയുടെ ആഭ്യന്തരകായിക മാമാങ്കമായ ദേശീയ ഗെയിംസ്, ഇന്ത്യയുടെ 35-മത് മൽസരം നടക്കുന്നത് കേരളത്തിലാണ്.
2008-ൽ അനുവദിച്ച ദേശീയ ഗെയിംസ് 2015 ജനുവരി 31 മുതൽ 2015 ഫെബ്രുവരി 14 വരെ കേരളത്തിലെ ഏഴ് ജില്ലകളിലെ 31 വേദികളിലായി നടത്തപ്പെടുന്നു. തിരുവനന്തപുരം ജില്ല കാര്യവട്ടത്താണ് പ്രധാന വേദിയായ ഗ്രീൻ ഫീൽഡ് സ്റ്റേഡിയം നിർമ്മിച്ചിരിക്കുന്നത്. ഗെയിംസ് ചരിത്രത്തിൽ കേരളത്തിലിത് രണ്ടാം തവണയാണ് ഗെയിംസ് നടത്തപ്പെടുന്നത്. 27-മത് ദേശീയ ഗെയിംസ് 1987-ൽ കേരളത്തിലാണ് നടത്തിയത്.
പതിനഞ്ച് ദിവസം നീണ്ട് നിൽക്കുന്ന ഈ മേളയിൽ 345	 സ്വർണ്ണവും 346 വെള്ളിയും 	482 വെങ്കലവുമടക്കം 	1173 മെഡലുകൾക്കായിരുന്നു മൽസരങ്ങൾ.
മുൻ ക്രിക്കറ്റ് താരവും രാജ്യസഭാംഗവുമായ സച്ചിൻ ടെണ്ടുൽക്കറാണ് ഈ ഗെയിംസിന്റെ ഗുഡ്‌വിൽ അംബാസഡറായി തിരഞ്ഞെടുക്കപ്പെട്ടത്.
ഉദ്ഘാടനം
2015 ജനുവരി 31-ന് തിരുവനന്തപുരം കാര്യവട്ടത്തുള്ള ഗ്രീൻ ഫീൽഡ് സ്റ്റേഡിയത്തിൽ അമ്പതനായിരത്തിലധികം കാണികളെ സാക്ഷി നിർത്തി കേന്ദ്ര നഗര വികസന മന്ത്രി വെങ്കയ്യ നായിഡു ദേശീയ ഗെയിംസ് ഔദ്യോഗികമായി ഉദ്ഘാടനം ചെയ്തു. ചടങ്ങിൽ ഇന്ത്യൻ ഒളിമ്പിക് അസോസിയേഷൻ പ്രസിഡന്റ് എൻ. രാമചന്ദ്രൻ അധ്യക്ഷത വഹിച്ചു. മുഖ്യമന്ത്രി ഉമ്മൻ ചാണ്ടി, സംസ്ഥാന കായികമന്ത്രി തിരുവഞ്ചൂർ രാധാകൃഷ്ണൻ, കേന്ദ്ര കായിക സഹമന്ത്രി സർബാനന്ദ സോനോവാൾ, നിയമസഭാ സ്പീക്കർ ജി. കാർത്തികേയൻ, സംസ്ഥാന മന്ത്രിമാരായ പി.കെ. കുഞ്ഞാലിക്കുട്ടി, കെ.എം. മാണി, രമേശ് ചെന്നിത്തല കെ.പി. മോഹനൻ, ഷിബു ബേബിജോൺ, അനൂപ് ജേക്കബ്, വി.എസ്. ശിവകുമാർ എന്നിവരും ശശി തരൂർ എം.പി, മുൻ കേന്ദ്രമന്ത്രി ഒ. രാജഗോപാൽ, മുൻ കായിക മന്ത്രി എം. വിജയകുമാർ, എം.എ. വാഹിദ് എം.എൽ.എ, തിരുവനന്തപുരം മേയർ കെ. ചന്ദ്രിക എന്നിവരും പങ്കെടുത്തു. കരസേന ഒരുക്കിയ ബാൻഡ്‌ മേളവും മട്ടന്നൂർ ശങ്കരൻ‌കുട്ടിയും സംഘവും കൊട്ടിയ തായമ്പകയും മോഹൻ ലാൽ നേതൃത്വം നൽകുന്ന ലാലിസം എന്ന മ്യൂസിക് ബ്രാൻഡ് നടത്തിയ "ലാലിസം ഇന്ത്യ സിംഗിംഗ്" എന്നിവ ഉദ്ഘാടനത്തിനുണ്ടായിരുന്നു. പി.ടി. ഉഷയും അഞ്ജു ബോബി ജോർജും ചേർന്ന് ദീപം കൊളുത്തിയപ്പോൾ ഗ്രൗണ്ടിൽ കരിമരുന്ന് പ്രയോഗവും നടത്തി. പ്രീജ ശ്രീധരൻ ഗെയിംസിൽ പങ്കെടുക്കുന്ന താരങ്ങൾക്കായി പ്രതിജ്ഞ ചൊല്ലി. ഗെയിംസിൽ പങ്കെടുക്കാനെത്തിയ കായിക താരങ്ങൾ അണിനിരന്ന മാർച്ച് പാസ്റ്റ് വെങ്കയ്യ നായിഡു സല്യൂട്ട് നൽകി സ്വീകരിച്ചു.
സമാപന സമ്മേളണം
2015 ഫെബ്രുവരി 14-ന് തിരുവനന്തപുരം കാര്യവട്ടത്തുള്ള ഗ്രീൻ ഫീൽഡ് സ്റ്റേഡിയത്തിൽ നടന്ന സമാപന സമ്മേളണത്തിൽ ഗവർണർ പി. സദാശിവം മുഖ്യാതിഥിയായി. കേന്ദ്ര കായികമന്ത്രി സർബാനന്ദ് സോണോബൽ, മുഖ്യമന്ത്രി ഉമ്മൻ ചാണ്ടി, ഇന്ത്യൻ ഒളിമ്പിക് അസോസിയേഷൻ പ്രസിഡന്റ് എൻ. രാമചന്ദ്രൻ കായിക മന്ത്രി തിരുവഞ്ചൂർ രാധാകൃഷ്ണൻ തുടങ്ങിയവർ പങ്കെടുത്ത വർണോജ്വലമായ ചടങ്ങോടെയാണ് ഗെയിംസ് സമാപിച്ചത്.
ഓവറോൾ ചാമ്പ്യൻന്മാരും മികച്ച താരങ്ങളും
രാജാ ഭലേന്ദ്രസിങ്ങിന്റെ പേരിലുള്ള ദേശീയ ഗെയിംസ്‌ കിരീടം സർവീസസ്‌ നേടി. 91 സ്വർണമടക്കം 159 മെഡലുകൾ സ്വന്തമാക്കിയ സർവീസസാണ് ദേശീയ ഗെയിംസിൽ ഓവറോൾ ചാമ്പ്യൻമാരായത്. 54 സ്വർണമടക്കം 162 മെഡലുകൾ സ്വന്തമാക്കിയ കേരളം രണ്ടാം സ്ഥാനത്തെത്തി. മൂന്നാം സ്ഥാനത്തുള്ള ഹരിയാനക്ക് 40 സ്വർണമടക്കം 107 പതക്കങ്ങളാണ് ലഭിച്ചത്. കേരളത്തിൻെറ നീന്തൽതാരം സാജൻ പ്രകാശ് മികച്ച പുരുഷതാരമായി. മഹാരാഷ്ട്രയുടെ ആകാംക്ഷ വോറയാണ് മികച്ച വനിതാ താരം.
ഭാഗ്യ ചിഹ്നം
കേരളത്തിൽ നടക്കുന്ന 35-മത് ദേശീയ ഗെയിംസിന്റെ ഭാഗ്യ ചിഹ്നമായി കേരളത്തിന്റെ തന്നെ സംസ്ഥാന ഔദ്യോഗിക പക്ഷിയായ വേഴാമ്പലിനെയാണ് തിരഞ്ഞെടുത്തിരിക്കുന്നത്. അമ്മു എന്ന് നാമകരണം ചെയ്തിരിക്കുന്ന വേഴാമ്പലിന്റെ തിരഞ്ഞെടുപ്പിലൂടെ അന്യം നിന്ന് പോകുന്ന ജീവജാലങ്ങളോടുള്ള ശ്രദ്ധയും കേരളത്തിന്റെ മഴക്കാടുകൾ സംരക്ഷിക്കാനുള്ള ത്വരയും പ്രകടിപ്പിക്കുന്നുണ്ട്. സ്ത്രീ നാമമായ "അമ്മു" എന്ന പേരിലൂടെ കേരളത്തിലെ സ്തീകൾക്കുള്ള ആദരവും അതോടൊപ്പം സ്ത്രീ-പുരുഷ നിരക്കിൽ സ്തീകളുടെ വർദ്ധനവുള്ള ഏക സംസ്ഥാനമെന്ന അഭിമാനവും എടുത്തു കാണിക്കുകയും ചെയ്യുന്നു.
അമ്മുവിന്റെ കൂടെ ഗെറ്റ് സെറ്റ് പ്ലേ (Get Set Play) എന്ന് എഴുതിയതാണ് ചിഹ്നം.
ജ്യോതി സുനിത കുല്ലു
ജ്യോതി സുനിത കുലു (ജനനം സെപ്റ്റംബർ 9, 1978, ഒഡീഷയിലെ സുന്ദാർഗറിൽ ) ഒരു ഇന്ത്യൻ ദേശീയ ഹോക്കി താരമാണ്. ഇന്ദിരാഗാന്ധി ഗോൾഡ് കപ്പിൽ ദൽഹിയിൽ 1996- ൽ തന്റെ രാജ്യത്തിന് വേണ്ടി ദേശീയ അരങ്ങേറ്റം നടത്തി. 2002- ൽ ദക്ഷിണാഫ്രിക്കയിലെ ജൊഹാനസ്ബർഗിലെ ചാമ്പ്യൻസ് ചലഞ്ച് ടൂർണമെന്റിലെ ടോപ്പ്സ്കോററായി. അവൾ ആറു മത്സരങ്ങളിൽ അഞ്ച് ഗോളുകൾ നേടി. അതേ വർഷം ഇംഗ്ലണ്ടിൽ മാഞ്ചസ്റ്ററിൽ നടന്ന കോമൺവെൽത്ത് ഗെയിംസിൽ ഇന്ത്യയുമായുള്ള സ്വർണ മെഡൽ കുല്ലുവിന് ലഭിച്ചു.
അന്താരാഷ്ട്ര സീനിയർ ടൂർണമെന്റുകളിൽ
1. 1996 - ഇന്ദിരാഗാന്ധി ഗോൾഡ് കപ്പ്, ന്യൂഡൽഹി
ദേശീയ ഗെയിംസ് 2015
ഭാഗ്യ ചിഹ്നം
അമ്മു വേഴാമ്പലിനെ രൂപകൽപന ചെയ്തത് രാകേഷ് പി. നായർ എന്ന കലാകാരനാണ്.
ഗെയിംസ് ഗ്രാമം
"ഗ്രീൻ ഗെയിംസ്" എന്ന ചിന്തയിലൂന്നി ഗെയിംസ് ഗ്രാമം പ്രീഫാബ്രിക്കേറ്റഡ് ഹൗസിംഗ് സാങ്കേതിക വിദ്യയിലാണ് നിർമിച്ചിരിക്കുന്നത്. പരിസ്ഥിതി സൗഹൃദവും ഊർജ സംരക്ഷണവും ലക്ഷ്യമിട്ടിട്ടുള്ള പ്രീഫാബ്രിക്കേറ്റഡ് സാങ്കേതിക വിദ്യകൾ വളരെ വേഗത്തിൽ നിർമ്മിച്ചെടുക്കാവുന്നതുമാണ്. ഓരോ വീടുകളായി മാറ്റാവുന്നതും മറ്റൊരിടത്തേക്ക് മാറ്റി സ്ഥാപിക്കാവുന്നതുമായതും ഇത്തരം സാങ്കേതിക വിദ്യയുടെ ഗുണവുമാണ്. അഞ്ച് കായിക താരങ്ങൾക്ക് ഒരു മുറിയും കോച്ചുമാർക്കും ടീം ഓഫീഷ്യൽസിനും ഒറ്റയ്ക്കോ അല്ലെങ്കിൽ രണ്ട് പേർക്ക് ഒരു മുറി എന്ന നിലയിലും അനുവദിക്കും. അടുക്കളയും ഭക്ഷണശാലകളും കോൺഫറൻസ് ഹാളുകളും മെഡിക്കൽ സെന്ററുകളും മറ്റുമായി നിർമ്മിക്കുന്ന ഗെയിംസ് വില്ലേജ് ഒരു "മീനിയേച്ചർ ഇന്ത്യ"യാകും.
ജ്യോതി സുനിത കുല്ലു
അന്താരാഷ്ട്ര സീനിയർ ടൂർണമെന്റുകളിൽ
2. 1997 - വേൾഡ് കപ്പ് ക്വാളിഫയർ, ഹരാരെ (നാലാം സ്ഥാനത്ത്) 3. 1998 - ലോകകപ്പ്, ഉത്രെചത് (12)
ദേശീയ ഗെയിംസ് 2015
റൺ കേരള റൺ
ദേശീയ ഗെയിംസിന്റെ പ്രചരണത്തിനായി 2015 ജനുവരി 20ന് നടന്ന കൂട്ടയോട്ടമാണ് റൺ കേരള റൺ. ഹരിചരൺ സംഘവും പാടിയിരിക്കുന്ന കൂട്ടയോട്ടത്തിന്റെ തീം സോംഗിന്റെ വരികൾ ഒ.എൻ.വി. കുറുപ്പിന്റേതും ഈണം എം. ജയചന്ദ്രന്റേതുമാണ്. റൺ കേരള റൺ എന്ന കൂട്ടയോട്ടത്തിന്റെ നടത്തിപ്പ് ചുമതല 'കെ ജംഗ്‌ഷൻ' എന്ന ഇവന്റ് മാനേജ്‌മെന്റ് ഗ്രൂപ്പിനാണ്. ഗവർണ്ണർ പി. സദാശിവം ഫ്ലാഗ് ഓഫ് ചെയ്തു. കേരളത്തിൽ പതിനായിരത്തിലധികം ഇടങ്ങളിൽ വിവിധ സംഘടനകളുടെ നേതൃത്വത്തിൽ കൂട്ടയോട്ടം സംഘടിപ്പിക്കപ്പെട്ടു. ദേശീയ ഗെയിംസിൻറെ വരവറിയിച്ച് നടന്ന റൺ കേരള റൺ എന്ന മാരത്തൺ, ഏറ്റവും കൂടുതൽപേർ പങ്കെടുത്ത മാരത്തണെന്ന ലോക റെക്കോർഡായി ലിംക റെക്കോർഡ് അംഗീകരിച്ചിട്ടുണ്ട്.
ജ്യോതി സുനിത കുല്ലു
അന്താരാഷ്ട്ര സീനിയർ ടൂർണമെന്റുകളിൽ
4. 1998 - കോമൺവെൽത്ത് ഗെയിംസ്, ക്വാലാലംപൂർ (നാലാം സ്ഥാനത്ത്)
ദേശീയ ഗെയിംസ് 2015
ദീപശിഖ റാലി
ദേശീയ ഗെയിംസിനുള്ള ദീപശിഖ പ്രയാണം 2015 ജനുവരി 23-ന് കാസർകോട് ഗവ. കോളേജ് ഗ്രൗണ്ടിൽ അർജ്ജുന അവാഡ് ജേതാവ് ടോം ജോസഫിന് കൈമാറി മുഖ്യമന്ത്രി ഉമ്മൻ ചാണ്ടി ഉദ്ഘാടനം നിർവ്വഹിച്ചു. സംസ്ഥാനത്തിന്റെ വിവിധ കേന്ദ്രങ്ങളിലൂടെ സഞ്ചരിച്ച് ജനുവരി 31ന് തിരുവനന്തപുരത്ത് പ്രധാന സ്റ്റേഡിയത്തിൽ പ്രവേശിച്ച ദീപശിഖ റാലി കെ.എം. ബീനമോൾ സച്ചിൻ ടെണ്ടുൽക്കർക്ക് കൈമാറി. സച്ചിനിൽ നിന്നും ദീപശിഖ ഏറ്റുവാങ്ങിയ പി.ടി. ഉഷയും അഞ്‌ജു ബോബി ജോർജും ദീപശിഖ ഏറ്റുവാങ്ങി നിലവിളക്ക് കത്തിച്ചു.
ജ്യോതി സുനിത കുല്ലു
അന്താരാഷ്ട്ര സീനിയർ ടൂർണമെന്റുകളിൽ
5. 1998 - ഏഷ്യൻ ഗെയിംസ്, ബാങ്കോക്ക് (2) 6. 1999 - ഹോക്കി ഏഷ്യ കപ്പ്, ന്യൂഡൽഹി (2)
7. 2000 - ഒളിമ്പിക് ക്വാളിഫയർ, മിൽട്ടൺ കെയ്ൻസ് (പത്ത്)
ദേശീയ ഗെയിംസ് 2015
അവാർഡുകളും ജോലികളും സഹായങ്ങളും
ഗെയിംസിൽ ഒളിമ്പിക്‌സ്‌ യോഗ്യതാസൂചകം മറികടന്ന കേരള താരങ്ങളായ സാജൻ പ്രകാശ്, എലിസബത്ത്‌ ആന്റണി, അനിൽഡ തോമസ്‌, അനു രാഘവൻ എന്നിവർക്കു ഗസറ്റഡ്‌ റാങ്കിൽ ജോലി നൽകും. നിലവിൽ ജോലിയുള്ള വിജയികൾക്ക്‌ അധിക ഇൻക്രിമെന്റും ഗ്രേഡ്‌ പ്രമോഷനും നൽകും. രണ്ടിലേതു വേണമെന്നു കായികതാരങ്ങൾക്കു തീരുമാനിക്കാം.മത്സരങ്ങളിൽ പങ്കെടുക്കുന്ന ദിനങ്ങൾ കായികതാരങ്ങളുടെ ഡ്യൂട്ടിയായി പരിഗണിക്കും.
ഗെയിംസിൽ സ്വർണ മെഡൽ നേടിയവർക്ക്‌ അഞ്ചുലക്ഷം രൂപയും വെള്ളി മെഡൽ നേടിയവർക്ക് മൂന്ന് ലക്ഷം രൂപയും വെങ്കലം മെഡൽ നേടിയവർക്ക് രണ്ടുലക്ഷം രൂപയും നൽകും.
ജ്യോതി സുനിത കുല്ലു
അന്താരാഷ്ട്ര സീനിയർ ടൂർണമെന്റുകളിൽ
2001 - വേൾഡ് കപ്പ് ക്വാളിഫയർ, അമിൻസ് / അബേബെല്ല (ഏഴാം സ്ഥാനത്ത്) 2002 - ചാമ്പ്യൻസ് ചലഞ്ച്, ജോഹന്നാസ്ബർഗ്ഗ് (മൂന്നാം സ്ഥാനം) 2002 - കോമൺവെൽത്ത് ഗെയിംസ്, മാഞ്ചസ്റ്റർ (1) 2002 - ഏഷ്യൻ ഗെയിംസ്, ബുസാൻ (നാലാം സ്ഥാനത്ത്) 2003 - ആഫ്രോ ഏഷ്യൻ ഗെയിംസ്, ഹൈദരാബാദ് (1) 2004 - ഹോക്കി ഏഷ്യാകപ്പ്, ന്യൂഡൽഹി (1) 2006 - കോമൺവെൽത്ത് ഗെയിംസ്, മെൽബൺ (2) 2006 - ലോകകപ്പ്, മാഡ്രിഡ് (11)
ബാഹ്യ ലിങ്കുകൾ
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഒഡീഷയിൽ നിന്നുള്ള ഫീൽഡ് ഹോക്കി കളിക്കാർ
ദേശീയ ഗെയിംസ് 2015
അവാർഡുകളും ജോലികളും സഹായങ്ങളും
കേരളത്തിൽ നിന്നുള്ള 2016-ലെ ഒളിമ്പിക്‌സ്‌ ജേതാക്കൾക്ക് ഒരുകോടി രൂപയും ഏഷ്യാഡ്‌-കോമൺവെൽത്ത്‌ ഗെയിംസ്‌ വിജയികൾക്ക്‌ 50 ലക്ഷം രൂപയും മുഖ്യമന്ത്രി മുൻകൂർ പ്രഖ്യാപിച്ചു. ദേശീയ ഗെയിംസിന്റെ സമാപനസമ്മേളണത്തിൽ കേരളത്തിന് ഒരു കായിക സർവകലാശാല കേന്ദ്രസർക്കാർ വാഗ്ദാനം ചെയ്തിട്ടുണ്ട്
ദേശീയ ഗെയിംസിൽ പങ്കെടുത്ത മഹാരാഷ്‌ട്ര താരം മയൂരേഷ്‌ പവാർ കടലിൽ കുളിക്കുന്നതിനിടയിൽ മുങ്ങി മരിച്ചു. മയുരേഷിന്റെ കുടുംബത്തിന് കേരള സംസ്ഥാന സർക്കാർ 13 ലക്ഷം രൂപ ആശ്വാസധനമായി നൽകുമെന്നും മുഖ്യമന്ത്രി അറിയിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കായിക മേളകൾ
കന്ധമാൽ കലാപം
ഒഡീഷയിൽ ക്രിസ്ത്യൻ ന്യൂനപക്ഷ സമൂഹത്തിനു നേരെ 2008ൽ ഉണ്ടായ സംഘടിതമായ കലാപമാണ് കന്ധമാൽ കലാപം. സംസ്ഥാന സർക്കാർ നിയോഗിച്ച ജുഡീഷ്യൽ കമ്മീഷന്റെ കണക്ക് പ്രകാരം 38 പേർ ഈ കലാപത്തിൽ കൊല്ലപ്പെട്ടു. 20000ഓളം വീടുകളും 80ഓളം ആരാധനാലയങ്ങളും തീവച്ച് നശിപ്പിക്കപ്പെട്ടതായും 10000ഓളം കുടുംബങ്ങൾ ഭവനരഹിതരായതായും കരുതുന്നു.
ബി.ജെ.പിയും വിശ്വ ഹിന്ദു പരിഷത്തുമാണ്(വി.എച്ച്.പി) ഈ അക്രമണങ്ങൾക്ക് പിന്നിലെന്ന് പറയപ്പെടുന്നു. ബി.ജെ.പിയുടെ എം.എൽ.എ ആയിരുന്ന മനോജ് പ്രധാൻ കലാപത്തിനു നേതൃ ത്വം കൊടുത്തവരിൽ ഒരാളാണ്. ക്രിസ്ത്യൻ ആരാധനാലയങ്ങളും വീടുകളും വ്യാപകമായി ആക്രമിക്കപ്പെട്ടു. ലക്ഷ്മണാനന്ദ സരസ്വതി എന്ന ഹിന്ദു സംന്യാസിയുടെ കൊലപാതകമാണ് കലാപത്തിനുള്ള പ്രകോപനമായി പറയപ്പെടുന്നത്. എന്നാൽ‌ ഈ കൊലപാതകത്തിന്റെ ഉത്തരവാദിത്തം പിന്നീട് മാവോയിസ്റ്റുകൾ ഏറ്റെടുത്തു. കന്ധമാലിലെ ഗോത്രസമൂഹത്തിനകത്ത് മാവോയിസ്റ്റുകൾക്കുള്ള സ്വാധീനം മതപരിവർത്തിത ക്രൈസ്തവർക്കുമേൽ ആരോപിച്ചാണ് ഹിന്ദുത്വ തീവ്രവാദികൾ ഇക്കൂട്ടർക്കു നേരേ‌ സംഘടിതമായ ആക്രമണം അഴിച്ചുവിട്ടത്.